7 Kakitangan Istana Negara Pula Kini Sah Positif COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Sebelum ini, kerabat diraja Britain yang juga pewaris takhta,
Putera Charles telah disahkan positif jangkitan COVID-19
. Apabila ia mula menyerang golongan ternama, sememangnya perkara tersebut amat menarik perhatian ramai pihak.

Di Malaysia, ada kakitangan Istana Negara pula yang kini telah disahkan positif jangkitan tersebut.

Ini cukup menarik perhatian ramai pihak
memandangkan Istana Negara bukanlah satu lokasi yang biasa-biasa sahaja. Ia merupakan tempat bersemayam Ketua Negara iaitu Yang di-Pertuan Agong dan isterinya, Raja Permaisuri Agong.

Setakat hari ini, statistik semasa kes jangkitan COVID-19 di Malaysia seperti berikut:

[covid_19]

7 kakitangan Istana Negara dijangkiti COVID-19

https://www.instagram.com/p/B-MNe6HHhMc/

Baru-baru ini, Kementerian Kesihatan Malaysia (KKM) telah mengesahkan bahawa 7 orang kakitangan yang berkhidmat di Istana Negara telah disahkan positif jangkitan COVID-19.

Artikel berkaitan:

Pewaris Takhta Diraja Britain, Putera Charles Disahkan Positif COVID-19!

Contohi Tun M- Masih Belum Disahkan Positif Covid-19, Tapi Sukarela Kuarantin Diri!

Menurut Datuk Pengelola Bijaya Diraja, Datuk Ahmad Fadil Shamsuddin, ketujuh-tujuh kakitangan Istana Negara itu kini sedang dirawat di Hospital Kuala Lumpur dan berada dalam keadaan yang stabil. Mereka telah mula mendapatkan rawatan sejak Selasa lalu.

Yang di-Pertuan Agong, Raja Permaisuri Agong negatif COVID-19

Datuk Ahmad Fadil Shamsuddin juga berkata, kedua-dua Yang di-Pertuan Agong dan Raja Permaisuri Agong disahkan negatif jangkitan tersebut setelah melakukan saringan yang dijalankan oleh Kementerian Kesihatan Malaysia.

Baginda berdua menjalani ujian saringan tersebut susulan selepas 7 daripada kakitangan Istana Negara disahkan positif COVID-19.

Difahamkan, Yang di-Pertuan Agong dan Raja Permaisuri Agong
kini sedang menjalani proses kuarantin diri atau isolasi untuk tempoh 14 hari
 bermula hari Rabu yang lepas.

KKM kenal pasti punca jangkitan di Istana Negara

Buat masa ini, Kementerian Kesihatan Malaysia sedang mengenal pasti punca jangkitan yang berlaku di Istana Negara.

Semua perkara yang perlu telah dilakukan mengikut prosedur operasi standard (SOP) bagi
mengenal pasti kesemua kontak rapat kepada 7 orang kakitangan tersebut
. Kesemua mereka ini diarahkan untuk menjalani ujian saringan COVID-19.

Berikut diterangkan bagaimana anda boleh mengurangkan risiko daripada dijangkiti COVID-19:

https://www.facebook.com/HelloDoktorMY/videos/2789383271108165/

Kesemua kontak rapat ini juga diarahkan untuk menjalani proses kuarantin selama 14 hari agar penyebaran virus COVID-19 dapat dicegah daripada merebak di Istana Negara.

Yang di-Pertuan Agong batalkan semua perjumpaan dan mesyuarat

Berikutan kes jangkitan yang berlaku di istana ini, buat masa ini Yang di-Pertuan Agong telah dinasihatkan untuk tidak mengadakan sebarang perjumpaan dan mesyuarat bagi mengekalkan penjarakan sosial atau
social distancing
.

Berikut adalah penerangan ringkas berkenaan
social distancing
 dan
lockdown
 (kuarantin).

Baginda juga dinasihatkan untuk tidak mengadakan pertemuan bersama Perdana Menteri bagi mesyuarat mingguan PraKabinet dan sesi-sesi mesyuarat yang lain sehinggalah situasi beransur pulih.

Di samping itu, baginda Yang di-Pertuan Agong turut sempat menzahirkan sokongan baginda kepada p
engumuman awal oleh pihak kerajaan berkenaan perlanjutan tempoh Perintah Kawalan Pergerakan
 sehingga 14 April ini.

[mc4wp_form id=’115319″]

Baginda turut berharap agar kesemua rakyat Malaysia sentiasa tabah dan kuat dalam menghadapi ujian ini dan terus memberi sokongan kepada petugas-petugas barisan hadapan seperti petugas kesihatan dan keselamatan.

#HelloHealthGroup, #HelloDoktor, #HelloHealthCoronaVirus

Artikel berkaitan:

8 Soalan Bermain Di Fikiran Tentang COVID-19 Yang Anda WAJIB Tahu – Jangan Panik!

Minum Air Suam Boleh Bunuh Virus COVID-19? Ini Jawapan Pakar!

Staf Kesihatan Pun Makin Ramai Positif COVID-19! Ini Tindakan Selanjutnya Yang WAJIB Diambil Anda


Bagaimana Ingin Tidur Lena semasa Hamil

Normal untuk ibu bapa baharu tidak cukup tidur semasa awal kelahiran bayi. Akan tetapi, sebenarnya masalah tidur juga boleh dialami oleh wanita semasa kehamilan. Anda mungkin tidak mengalami masalah ini semasa trimester pertama. Namun, kebanyakan ibu hamil akan merasainya apabila berada dalam trimester ketiga, di mana ketika itu perut sudah membesar membuatkan anda tercari-cari posisi tidur yang selesa untuk tubuh anda.

Jika anda mengalami masalah tidur semasa hamil, jangan biarkannya! Ini kerana, kurang tidur boleh menjejaskan bukan sahaja kepada ibu, malahan bayi dalam kandungan. Ibu hamil yang kurang tidur boleh mendapat komplikasi kehamilan seperti preeklampsia, iaitu keadaan serius yang menjejaskan tekanan darah dan buah pinggang anda, serta menyebabkan kelahiran pramatang. Jadi, jangan ambil mudah jika anda tidak cukup tidur.

Mengapa ibu hamil sukar tidur lena?

Berikut adalah antara sebab ibu hamil trimester ketiga mengalami kesukaran untuk tidur lena:

Kerap ke tandas-
 Tekanan pada pundi kencing anda meningkat memandangkan bayi semakin membesar dan rahim juga semakin besar. Jadi, anda bukan sahaja akan kerap ingin membuang air kecil di waktu siang hari, bahkan juga pada malam hari.

Nafas pendek-
 Peningkatan hormon kehamilan akan menyebabkan anda perlu menarik nafas dalam. Anda akan rasa sukar untuk bernafas kerana rahim yang sedang memebsar mengambil lebih ruang, mengakibatkan tekanan terhadap diafragma (otot di bawah paru-paru anda).

Sakit-sakit badan-
 Semasa trimester ketiga, anda akan banyak mengalami kejang kaki dan sakit belakang kerana penambahan berat badan anda ketika itu.

Pedih ulu hati- Wanita hamil biasanya akan mengalami masalah sakit ulu hati, iaitu ketika kandungan perut refluks kembali ke esofagus. Masalah ini membuatkan ibu hamil sukar tidur lena.

Tip tidur lena semasa hamil

Bagi meminimakan gangguan tidur di waktu malam, terdapat cara untuk menggalakkan anda tidur lena. Anda boleh cuba cara di bawah:

Konsisten dengan waktu tidur anda. Jika waktu tidur anda hari ini adalah pukul 10 malam, teruskan waktu tidur yang sama untuk malam-malam seterusnya.

Pilih posisi tidur yang menyelesakan anda.

Letakkan bantal ekstra pada bahagian belakang badan atau di antara kaki anda.

Bersenam pada siang hari supaya anda boleh mendapatkan tidur lena di malam hari.

Pendekkan waktu tidur siang. Jangan anggap meridap atau tidur siang sama seperti tidur malam. Jika anda terlebih ‘rehat’ pada siang hari, tidak mustahil anda akan mengalami kesukaran untuk tidur di malam hari.

Mandi atau berendam dalam air panas sebelum waktu tidur.

Jangan makan sebelum waktu tidur. Pastikan anda menghabiskan makanan terakhir anda dua hingga tiga jam sebelum waktu tidur.

Pentingkan tidur. Jangan berkompromi dengan waktu tidur kerana ini penting untuk kesihatan tubuh anda dan kandungan.

Minum segelas ais susu suam sebelum tidur. Ini bagi membantu anda mendapatkan mood tidur.


Apa Perlu Buat Jika Anak Mengabaikan Anda?

Mengapa anak mengabaikan anda?

Sebenarnya, anak mengabaikan anda jika anda ada mengatakan sesuatu yang mereka tidak gemar. Fenomena ini berlaku ekoran mereka mula menetapkan pendirian. Disebabkan itu, mereka akan berlakon seperti tidak mendengar apa-apa yang anda ujarkan. Namun begitu, anda tidak perlu risau kerana ia adalah normal.

Kita semua tahu kanak-kanak perlu meneroka dunia ini. Mereka sangat teruja untuk melihat pelbagai perkara baharu dan bagaimana reaksi individu lain terhadap perlakuan mereka. Jadi, setiap kali anak seakan mahu mengabaikan anda, ia bukan cubaan mereka untuk menjadi biadap. Mereka hanya mahu melihat apa yang anda akan lakukan jika mereka tidak mematuhi anda. Ini juga sebenarnya merupakan salah satu daripada proses kanak-kanak untuk belajar berdikari.

Apa yang ibu bapa perlu lakukan?

#1. Bersikap realistik

Setiap kali anda memberi tugasan pada anak anda, pastikan ia mudah untuk difahami dan dilakukan oleh mereka. Jika mereka gagal untuk memahami dan menyiapkan tugasan itu, mereka cenderung mengabaikannya sahaja. Tambahan itu, jangan terlalu bersikap seperti seorang “bos’’. Gunakan ayat tanya seperti “tolong simpan baju awak dalam almari, ya?..” dan elakkan penggunaan ayat penyata seperti “simpan baju itu sekarang!…’’.

Untuk mengetahui sama ada anak anda faham atau tidak permintaan anda, minta mereka untuk mengulanginya semula kepada anda.

#2. Jaga perasaan anak

Apabila kanak-kanak mula mengabaikan individu, mereka mungkin sedang beremosi. Ia boleh disebabkan oleh kepenatan, kekecewaan ataupun keterujaan. Perasaan sebegini mampu menghalang mereka daripada mendengar.

Jadi, setiap kali anda perasan anak anda sedang beremosi, kurangkan meminta sesuatu daripada mereka.

#3. Beri anak petanda

Jika anda sudah mahu pulang daripada taman permainan, pastikan anda sudah memberitahu mereka dan menyediakan masa tambahan untuk bermain. Jika mereka masih mahu mengabaikannya, pujuk anak anda dengan lembut dan perlahan-lahan beredar dari situ. Ini dapat memberi petanda kepada mereka walaupun mereka mengabaikan permintaan anda, ia masih akan berlaku.

#4. Puji kelakuan baik anak

Kanak-kanak sangat suka dipuji setiap kali mereka berkelakuan baik. Oleh itu, puji mereka setiap kali anak anda mendengar kata. Ia boleh jadi satu motivasi baik untuk mereka.

#5. Tunjuk pengajaran pada anak

Tunjukkan kepada anak manfaat positif menjadi pendengar yang baik. Anda mungkin boleh beritahu mereka ayat seperti “jika awak simpan mainan di dalam kotak itu, awak akan lebih mudah menjumpainya kelak..”.

#6. Elak guna perkataan “jangan”

Kebanyakan ibu bapa akan menggunakan kata “jangan” setiap kali anak mereka berdegil. Jika anda mahu melarang anak anda daripada melakukan sesuatu perkara, elak guna perkataan “jangan”.

Daripada menggunakan ayat seperti “jangan bermain bola di dalam rumah!..”, apa kata anda gunakan ayat seperti “jom kita bermain bola di taman?..”

Jika boleh, sokong dan jangan lawan mereka. Sebagai contoh, jika anak anda meminta untuk memanjat bukit yang lebih tinggi, jangan berkata “jangan”. Sebaliknya, sokong mereka dan katakan bahawa anda akan pergi bersamanya untuk menyelamatkannya jika terjatuh.

Perlukah anda mendapatkan bantuan pakar?

Fenomena anak mengabaikan anda adalah salah satu daripada proses perkembangan mereka. Pun begitu, anda perlu mendapatkan bantuan pakar jika:

Anak terlalu kerap mengabaikan anda

Anak mudah marah setiap kali anda membuat permintaan

Anak tidak peduli akan persekitaran mereka

Anak mula membuat bunyi-bunyi yang pelik

Anak mengabaikan rakan-rakan mereka

Hello Health Group
 tidak menyediakan nasihat perubatan, diagnosis, atau rawatan.

Baca juga:

Bagaimanakah Mengajar Anak Berdikari?

Keunikan Cara Ibu Bapa Jepun Membesarkan Anak

Dilema Emak: Apabila Anak Terlampau Obses dengan Selebriti


Rahim Jatuh, Kondisi Yang Akan Menjejaskan Kualiti Hidup Seorang Wanita!

Apa itu rahim jatuh?

Apa itu rahim jatuh
atau jatuh organ peranakan
(anterior prolapse),
 juga dikenali sebagai sistosele (
cystocele
) yang berlaku apabila tisu sokongan di antara pundi kencing dan dinding faraj wanita menjadi lemah dan membengkak, yang membolehkan pundi kencing tersembul masuk ke faraj.

Rahim jatuh ini juga
dipanggil prolaps pundi kencing
(prolapse bladder).

Apa risiko rahim jatuh?

Berdasarkan laporan kajian yang popular
,
lebih daripada 50 peratus (%) daripada multiparas (wanita yang telah melahirkan anak dua kali atau lebih) menderita apa itu rahim jatuh.

Dianggarkan risiko sepanjang hayat pembedahan
untuk prolaps atau inkontinen
 adalah 11%, dengan satu daripada tiga pesakit yang memerlukan lebih daripada satu pembedahan.

 Dan, teknik pembedahan klasik mempunyai kadar berulang tinggi yang mungkin antara 5 dan 40% untuk sistosele
(cystosele).

Untuk mendapatkan lebih banyak informasi tentang Kesihatan Wanita, anda boleh klik
di sini.

Ini tanda tanda rahim jatuh

Dalam
 kes rahim jatuh yang ringan
, anda mungkin tidak dapat melihat atau menyedari apa-apa tanda atau simptomnya.

Tetapi apabila tanda-tanda dan simptom apa itu rahim jatuh berlaku, ia mungkin termasuk:

Rasa penuh atau
tekanan pada pelvis dan faraj
 anda

Peningkatan ketidakselesaan apabila anda meneran, batuk, mencangkung atau mengangkat barang

Berasa pundi kencing anda masih belum kosong selepas anda buang air kecil

Jangkitan pundi kencing yang berulang

Kepedihan atau kebocoran air kecil
semasa melakukan hubungan seksual

Dalam kes-kes yang parah, bonjolan tisu yang menonjol melalui pembukaan faraj anda dan mungkin berasa seperti sedang duduk di atas sebiji telur

Apa punca rahim jatuh?

Kondisi rahim jatuh ini mungkin boleh terjadi dengan banyak sebab yang tersendiri.

Apa punca rahim jatuh yang pertama adalah angkara tekanan pada lantai pelvik. Ia
 terdiri daripada otot, ligamen dan tisu penghubung yang menyokong
pundi kencing dan organ pelvik
anda.

Hubungan antara otot lantai pelvik dan ligamen boleh menjadi lemah dari semasa ke semasa, akibat trauma dari melahirkan atau ketegangan kronik otot lantai pinggul ini.

Apabila keadaan ini berlaku, pundi kencing anda boleh turun lebih rendah daripada normal dan membonjol ke dalam faraj anda, iaitu apa itu rahim jatuh.

Wanita yang mengalami banyak kehamilan,
kelahiran secara normal
, atau mengalami proses bersalin yang lama atau sukar, berada pada risiko yang lebih tinggi.

Apa punca rahim jatuh yang lain lagi? Berikut merupakan sebab-sebab lain yang popular:

Angkat berat yang berulang kali

Batuk kronik (atau masalah paru-paru lain)

Sembelit

Sentiasa meneran untuk membuang najis

Berlebihan berat badan atau obesiti

Pembedahan pelvis sebelum ini

Penuaan secara semula jadi

Menopaus (apabila tahap estrogen mula menurun)

Faktor risiko rahim jatuh

Terdapat banyak faktor risiko yang boleh meningkatkan keadaan apa itu rahim jatuh iaitu:

Melahirkan anak.
Wanita yang melahirkan seorang atau lebih anak secara normal
mempunyai risiko rahim jatuh
.

Penuaan.
 Risiko rahim jatuh akan meningkat seiring dengan umur anda. Ini terutamanya berlaku selepas menopaus, apabila pengeluaran estrogen tubuh anda, yang membantu mengekalkan lantai pelvis menjadi kuat menurun atau berkurang.

Histerektomi
. Pembuangan rahim mungkin menyumbang kepada kelemahan pada sokongan lantai pelvis anda.

Genetik.
Sesetengah wanita dilahirkan dengan tisu penghubung yang lemah, menjadikan mereka lebih mudah terdedah kepada keadaan rahim jatuh.

Obesiti.
 Wanita yang
berlebihan berat badan atau obesiti
 berisiko tinggi terhadap rahim jatuh.

Jenis-jenis prolaps

Terdapat 4 jenis prolaps apa itu rahim jatuh yang utama, iaitu:

Pundi kencing yang menonjol ke dinding depan faraj (prolaps anterior)

Rahim yang menonjol atau menggantung ke dalam faraj (prolaps uterus)

Bahagian atas faraj (
vault
) merosot (prolaps vault), ini berlaku kepada sesetengah wanita selepas mereka menjalani
pembedahan untuk mengeluarkan rahim
 mereka

Usus membonjol ke hadapan dan belakang dinding faraj (
posterior wall prolapse
)

Ia mungkin mempunyai lebih daripada satu jenis ini pada masa yang sama.

Bagaimana mendiagnosis kondisi ini?

Keadaan ini boleh dikenal pasti dengan sejarah klinikal dan ujian pelvis.
Pemeriksaan ini boleh dilakukan semasa anda berbaring, meneran, menekan, atau berdiri.

Penyedia penjagaan kesihatan anda boleh mengukur betapa seriusnya prolaps dan bahagian-bahagian faraj yang jatuh.

Ujian dan imbasan lain juga boleh dilakukan
 untuk memeriksa lantai pelvis
, seperti:

Sistoskopi

Ujian urodinamik

X-ray

Imbasan ultrabunyi

MRI

Bagaimana merawat kondisi ini?

Rawatan bergantung kepada sejauh mana keterukan prolaps anterior anda dan sama ada anda mempunyai sebarang keadaan lain yang berkaitan, seperti
 rahim yang masuk ke saluran vagina
 (prolaps uterus/prolaps posterior).

Bagi kes-kes apa itu rahim jatuh yang ringan, mereka yang mempunyai sedikit atau tiada simptom yang jelas biasanya tidak memerlukan rawatan.

Anda boleh memilih pendekatan tunggu dan lihat, dengan beberapa lawatan susulan kepada doktor anda untuk melihat jika prolaps anda semakin teruk, bersama dengan langkah penjagaan diri, seperti senaman yang
 menguatkan otot lantai pelvis
 anda.

Bilakah pembedahan diperlukan?

Jika anda mempunyai simptom yang ketara dan ketidakselesaan,
rahim jatuh mungkin memerlukan
 pembedahan.

Bagaimana ia dilakukan?
 Selalunya, pembedahan dilakukan melalui faraj dan melibatkan mengangkat pundi kencing yang jatuh ke tempatnya, mengeluarkan tisu tambahan, dan mengetatkan otot serta ligamen lantai pelvis. Doktor anda boleh menggunakan graf tisu jenis khas untuk menguatkan tisu faraj dan meningkatkan sokongan jika tisu faraj anda kelihatan sangat nipis.

Jika anda mempunyai rahim jatuh.
 Doktor anda boleh mengesyorkan untuk mengeluarkan rahim (histerektomi) di samping membaiki otot lantai pelvis yang rosak, ligamen dan tisu lain.

Jika anda berfikir untuk hamil
, doktor anda mungkin akan mengesyorkan agar anda melambatkan pembedahan sehingga selepas anda melahirkan anak.

Menggunakan pesari boleh membantu melegakan simptom anda dalam masa yang sama.

Manfaat pembedahan boleh bertahan selama bertahun-tahun, namun terdapat risiko berulang, yang mungkin bermakna pembedahan lain diperlukan pada masa hadapan.


6 Sebab Kenapa Anda Selalu Ada Pemikiran Negatif, Hapuskan Ia Sekarang!

Apa yang anda fikirkan boleh menjejaskan kesihatan mental dan juga fizikal anda. Pemikiran positif boleh membantu anda untuk kekal sihat dan mengatasi beberapa gangguan mental. Sebaliknya, pemikiran negatif boleh mendatangkan impak kepada tahap kesihatan dan boleh memburukkan lagi beberapa masalah mental.

Apakah itu pemikiran negatif?

Bayangkan anda berada dalam pesawat dan seorang staf berlaku tidak sopan kepada anda. Bagaimana reaksi anda terhadap situasi ini?

Adakah anda akan marah kepada staf tersebut atau terfikir sesuatu yang buruk tentang diri anda? Dapatkan anda melupakannya? Cara anda bertindak balas terhadap reaksi ini menunjukkan cara anda berfikir.

Jika anda melupakannya, anda adalah seorang individu yang positif. Jika anda merasa teruk, marah, sedih atau perasaan negatif lain, anda berkemungkinan adalah individu yang negatif.

Apabila anda membuatkan isu kecil menjadi satu masalah besar dan membiarkan ia menjejaskan hari anda, minggu atau mungkin berbulan, anda mempunyai pemikiran negatif.

Pemikiran negatif boleh mengakibatkan wujudkan rasa sedih, dan patah hati. Ia juga boleh memburukkan lagi masalah gangguan mental dan menjejaskan hari anda. Ia boleh menyebabkan wujudkan simptom fizikal seperti masalah kekurangan tidur dan gangguan pemakanan.

Apa yang menyebabkan pemikiran negatif?

Pemikiran yang negatif biasanya wujud dari peristiwa atau aktiviti dalam kehidupan seharian. Atau ia juga boleh disebabkan oleh penyakit, gangguan atau masalah kesihatan tertentu, seperti:

Selepas bersalin. Wanita yang baru melahirkan anak, adalah lebih cenderung untuk mempunyai pemikiran negatif. Selepas bersalin, anda mungkin berfikir secara keterlaluan tentang keselamatan bayi anda, atau anda mungkin merasa takut untuk bergelar ibu. Perkara sebegini boleh menyebabkan wujudnya pemikiran negatif dalam minda.

Anda mempunyai penyakit, seperti kanser, sakit jantung, atau penyakit kulit kecil seperti berjerawat. Anda mungkin merasakan bahawa anda tidak mungkin akan dapat sembuh, jangka hayat anda tidak akan panjang atau penampilan anda sangat teruk. Walaupun apa yang anda fikirkan mungkin betul, tetapi ada masanya anda terlalu berfikir tentang keadaan yang anda hadapi.

Penderaan. Anda pernah mengalami penderaan seksual, penderaan fizikal atau penderaan mental pada masa lalu. Anda mungkin mengalami masalah mental dan pemikiran negatif.

Anda kehilangan kereta, rumah, cincin atau topi.

Seorang individu yang rapat dengan anda meninggal dunia.

Anda memperolehi markah yang teruk, seseorang bertindak tidak baik kepada anda, anda membeli sesuatu yang tidak elok. Semua perkara ini boleh menjejaskan cara anda berfikir. Anda mungkin merasa teruk untuk selama berjam-jam, berhari, atau mungkin berbulan.

Perkara-perkara yang disenaraikan tidak semestinya menjadi punca kepada wujudnya pemikiran negatif. Walaupun tidak semua individu yang berdepan dengan masalah seperti di atas cenderung untuk mempunyai pemikiran negatif, terdapat sesetengah individu akan mengalami pemikiran negatif di kemudian hari.

Hello Health Group
 tidak memberikan nasihat, diagnosis atau rawatan perubatan.


Cucuk Vitamin C, Jalan Pintas Nak Cerahkan Kulit! Ini 3 Bahaya Jika Berterusan Buat

Sebelum ini, wujud trend di mana seseorang itu mendapatkan khidmat suntik vitamin C dengan tujuan mencerahkan kulit. Cucuk
 vitamin C ini dilakukan kerana didakwa memberikan kesan yang pantas dalam mencerahkan kulit.

Namun ramai yang tidak tahu, bahawa suntikan seperti ini hanya mengundang mudarat disebabkan dos yang berlebihan. Ini kesan buruk servis suntik vitamin C yang anda perlu tahu.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Apakah vitamin C dan fungsinya pada tubuh?

Vitamin C yang juga dikenali sebagai asid askorbik
, adalah nutrien larut air yang terdapat dalam sesetengah jenis makanan.

Dalam tubuh badan manusia,
ia bertindak sebagai antioksidan
 yang membantu melindungi sel daripada kerosakan yang disebabkan oleh radikal bebas.

Bagi anda yang belum tahu, radikal bebas adalah sebatian yang terbentuk apabila badan kita menukarkan makanan yang kita makan kepada tenaga.

Selain itu, radikal bebas juga boleh diperoleh daripada persekitaran kita seperti asap rokok, pencemaran udara, dan cahaya ultraungu daripada matahari.

Selain itu, tubuh badan juga
memerlukan vitamin C untuk membuat kolagen
, iaitu protein yang diperlukan untuk membantu penyembuhan luka.

Bukan itu sahaja, vitamin C juga meningkatkan penyerapan zat besi daripada makanan berasaskan tumbuhan dan membantu sistem imun berfungsi dengan baik untuk melindungi tubuh daripada penyakit.

Berapakah jumlah vitamin C yang diperlukan oleh tubuh?

Sebenarnya, jumlah vitamin C yang diperlukan oleh tubuh bergantung kepada umur seseorang.

Sebagai contoh, kanak-kanak memerlukan kuantiti vitamin C yang berbeza daripada orang dewasa.

Untuk memahaminya dengan lebih mudah, anda boleh melihat kepada senarai di bawah ini:

Bayi baru lahir hingga 6 bulan: 40 mg

Bayi 7 hingga 12 bulan: 50 mg

Kanak-kanak 1 hingga 3 tahun: 15 mg

Kanak-kanak 4 hingga 8 tahun: 25 mg

Kanak-kanak 9 hingga 13 tahun: 45 mg

Remaja 14 hingga 18 tahun (lelaki): 75 mg

Remaja 14 hingga 18 tahun (perempuan): 65 mg

Dewasa (lelaki): 90 mg

Dewasa (wanita): 75 mg

Remaja hamil: 80 mg

Wanita hamil: 85 mg

Remaja yang menyusukan bayi: 115 mg

Wanita yang menyusukan bayi: 120 mg

Cucuk
vitamin C: Digunakan untuk penyakit skurvi

Kaedah suntik vitamin C biasa digunakan sebagai
salah satu rawatan penyakit skurvi
.

Penyakit skurvi berpunca daripada kekurangan vitamin C dalam tubuh badan.

Antara tanda seseorang itu mengalami kekurangan vitamin C ialah seperti gusi yang berdarah atau bengkak, keletihan, sakit sendi, muncul tompok berwarna pada kulit dan luka yang lambat sembuh.

Walau bagaimanapun, kaedah suntik vitamin C biasanya hanya digunakan apabila tahap vitamin C perlu ditingkatkan dengan cepat.

 Ia juga digunakan apabila
suplemen oral vitamin C
 tidak boleh diambil disebabkan masalah penyerapan atau sebab-sebab lain.

Kesan sampingan
cucuk
 vitamin C

Di negara kita, ramai individu yang tidak berdaftar menyediakan perkhidmatan suntik vitamin C dengan tujuan kosmetik semata-mata.

Ia diiklankan secara meluas di media-media sosial bagi tujuan pencerahan kulit secara total dalam masa yang singkat.

Promosi-promosi dengan memaparkan kebaikan vitamin C telah menarik ramai orang awam untuk mencuba servis cucuk
 vitamin C ini bagi mencantikkan kulit.

Ramai yang tidak tahu, dos servis suntik vitamin C yang diberikan itu sebenarnya sudah berlebihan dan ia boleh mengundang bahaya kepada tubuh.

Antara kesannya ialah:

Kerosakan pada buah pinggang

Vitamin C meningkatkan penyerapan zat besi daripada makanan yang anda makan.

Jika anda mengambil vitamin C dengan dos yang sangat tinggi, badan anda mungkin akan menyerap terlalu banyak zat besi.

Ini boleh menjadi satu masalah sekiranya tubuh badan anda sudah mempunyai tahap zat besi yang tinggi.

Jika anda mempunyai penyakit buah pinggang, dos vitamin C yang berlebihan mungkin boleh mengakibatkan kerosakan buah pinggang.

Selain itu,
dos vitamin C yang tinggi
 juga boleh meningkatkan risiko anda untuk mendapat batu karang.

Individu yang pernah mempunyai batu karang sebelum ini lebih berisiko untuk mengalaminya sekali lagi.

Bahaya untuk pesakit G6PD

Laporan kes telah menunjukkan bahawa pesakit dengan penyakit keturunan yang dikenali
sebagai kekurangan G6PD
 tidak boleh diberikan dos vitamin C yang tinggi.

Ini kerana mereka berisiko untuk mengalami hemolisis; satu keadaan di mana sel darah merah dimusnahkan.

Beri kesan kepada ubat-ubatan lain

Untuk pengetahuan anda, vitamin C juga boleh mempengaruhi keberkesanan ubat-ubatan yang anda ambil.

Vitamin C boleh menjadikan air kencing anda lebih berasid.

Dalam sesetengah kes, ini boleh mengubah cara badan anda menyingkirkan ubat-ubatan tertentu.

Hal ini seterusnya boleh mengubah tahap beberapa ubat dalam badan anda dan mengakibatkan penurunan keberkesanan atau peningkatan kesan sampingan.

Antara jenis ubat yang mungkin terkesan dengan dos vitamin C yang tinggi ialah:

Fluphenazine (Prolixin)

Magnesium salisilat (Novasal)

Mexiletine (Mexitil)

Salsalate

Servis cucuk
 vitamin C hanya diberikan oleh pengamal kesihatan berdaftar

Jika anda pernah atau sedang mengambil khidmat cucuk
 vitamin C untuk tujuan kosmetik, sila hentikan dengan segera.

Ini kerana, mereka yang menyediakan perkhidmatan sebegini bukan sahaja tidak berdaftar, malah tidak tahu dos yang diperlukan oleh tubuh badan anda.

Ingat, dos vitamin C yang berlebihan boleh memberikan risiko kesihatan kepada anda, apatah lagi jika dilakukan dengan kerap.


Ingin Bercerai Susu, Tapi Takut Si Manja Tak Bersedia? Cuba 4 Tip Mudahkan Proses Ini!

Bagi wanita yang melakukan penyusuan susu ibu, sampai satu masa, pasti anda ingin mengetahui tips bercerai susu. Tapi timbul pula kebimbangan tentang bagaimana keperluan nutrisi anak jika mereka berhenti menyusu badan?

Bertenang, ibu! Ada cara untuk mengekalkan nutrien yang diperlukan si manja anda itu. Namun sebelum itu, ayuh kita fahami terlebih dahulu bilakah masa terbaik untuk menghentikan
penyusuan susu ibu
.

Sudah bersedia menghentikan penyusuan susu ibu?

Bila masa terbaik untuk menghentikan penyusuan susu ibu adalah persoalan yang sering diutara kebanyakan ibu yang mahu “bercerai susu”. Sudah tentu perkara ini merunsingkan jika si manja masih bergantung pada susu badan.

American Academy of Pediatrics
 (AAP) mengesyorkan penyusuan susu ibu secara eksklusif dilakukan sekurang-kurangnya selama 6 bulan pertama selepas bayi dilahirkan
1
.

Ia kemudiannya diikuti dengan 6 bulan
penyusuan eksklusif
 bersama pengambilan makanan pepejal, sehinggalah bayi mencecah usia setahun
1
. Selepas itu, penyusuan berbeza-beza mengikut tempoh yang diingini ibu.

Keputusan bercerai susu badan adalah pilihan peribadi ibu

Apabila bercakap tentang keputusan bercerai susu, ia sebenarnya terletak pada keinginan ibu dan kesediaan si manja
1
,
 bukannya pada pandangan dan saranan pihak lain. Penyusuan susu badan boleh berlangsung selama mana yang diingini, hingga ada yang sampai anak berusia dua tahun ke atas.

Namun, jika anda sudah menetapkan masa tertentu untuk
bercerai susu dengan anak
, jom ikuti kaedah terbaik yang dibincangkan di bawah ini untuk memulakan proses tersebut!

Cara terbaik bercerai susu badan buat ibu yang sudah bersedia agar nutrisi anak terpelihara

Kaedah yang paling mudah untuk bercerai susu adalah dengan melihat isyarat yang ditunjukkan si manja sendiri yang sudah tiba masanya mereka berhenti menyusu badan
2
. Antara isyaratnya seperti mereka menyusu dalam tempoh yang lebih singkat, atau kelihatan terganggu semasa
sesi penyusuan
.

Situasi ini akan berlaku secara semula jadi apabila mereka mula diperkenalkan dengan makanan pepejal. Impak daripada pendedahan tersebut, mereka akan beralih ke bentuk makanan lain, demi mencari keselesaan dan tekstur makanan kegemaran mereka
3
.

Tips #1 bercerai susu badan agar nutrisi anak terjaga: Ibu mulakan langkah pertama

Tapi, ada juga anak yang mungkin tidak langsung menunjukkan keinginan untuk berhenti menyusu badan. Ia akan berterusan sehinggalah mereka tidak lagi sanggup untuk duduk diam sepanjang tempoh menyusu
2
.

Jika anda menghadapi situasi ini, mungkin anda sendiri yang perlu mengambil langkah pertama. Bagaimana caranya? Dan bagaimana pula dengan keperluan nutrisi anak?

Usah bimbang. Proses bercerai susu badan tidak mungkin akan berjaya dalam tempoh sehari dua. Bahkan, anda dinasihati untuk tidak melakukannya secara mengejut
4
. Tindakan tersebut boleh mengakibatkan pembengkakan payudara dan meningkatkan risiko jangkitan!

Paling utama, tindakan menghentikan penyusuan eksklusif secara mengejut boleh menjejaskan emosi anak dan diri anda sendiri
4
.

Tips #2 bercerai susu badan: Mulakan proses secara berperingkat untuk kekalkan nutrisi anak

Sebaliknya, lakukan
proses bercerai susu
 badan ini secara berperingkat, bermula dengan mengurangkan kekerapan sesi penyusuan setiap hari. Cuba lakukannya pada waktu siang terlebih dahulu.

Mengapa? Kerana selepas memberi si manja hidangan makanan pepejal pada waktu makan tengah hari, mereka akan lebih aktif, lalu secara semula jadi “terlupa” untuk menyusu badan
2
.
 Jika tips ini berjaya, ibu boleh mula mengurangkan penyusuan pada waktu lain pula.

Tapi jangan dilupa, cuba untuk tenangkan anak sambil menawarkan botol susu kepadanya. Ia penting kerana mereka masih memerlukan kasih sayang, hubungan mata, serta sentuhan kulit-ke-kulit dengan anda
5
.

Jika
bayi menolak pemberian botol susu
, kekal bertenang dan bersabar. Anda boleh cuba mendukung mereka sambil berjalan, lalu berikan botol susu semula
5
.

Tips #3 bercerai susu badan: Jangan lupa penuhi keperluan nutrisi anak

Sekiranya penyusuan susu ibu dihentikan sebelum anak berusia setahun, anda disaran untuk memberi perahan susu badan dari dalam botol atau membekalkan susu formula yang mengandungi nutrisi lengkap, supaya si manja tidak “terkejut” lalu menolaknya.

Pilihan susu formula dengan
nutrisi lengkap
 haruslah diperkaya dengan laktoferin atau zat besi. Harus diingatkan, anak yang berumur bawah setahun tidak boleh diberikan susu lembu!
6

Memenuhi keperluan nutrisi anak sangat penting demi sistem imun mereka. Sudah tentu susu ibu adalah jawapan yang terbaik buat si manja, namun jika keadaan anda tidak mengizinkan, semak kandungan susu formula yang ingin diberi pada mereka. Pastikan ia mengandungi 7 nutrien atau nutrisi anak yang penting ini:

1.
Laktoferin

Ia adalah protein pengikat zat besi
7
 penting yang juga boleh ditemui dalam susu badan. Laktoferin membantu menyokong kesihatan pencernaan
8
 malah berfungsi menghalang pembiakan bakteria.

Bukan itu sahaja, berdasarkan kajian klinikal, protein ini berupaya menyokong kesihatan imun si manja
9
, serta memainkan peranan penting dalam perkembangan otak dan sistem kognitif bayi baru lahir, terutamanya dalam proses tumbesaran
10
.

2.
MFGM

Terdapat dalam setiap titisan susu ibu, MFGM membantu menyokong perkembangan kognitif anak
11
. Milk fat globule membrane
 merupakan sumber penggalak imuniti yang juga merupakan lapisan semula jadi tinggi nutrien yang mengelilingi lemak susu.

Ia mempengaruhi tindak balas sistem imun secara positif, sekali gus menjadikan MFGM sebagai komponen terbaik dalam diet harian untuk meningkatkan imuniti tubuh
12
.

3.
DHA

DHA yang terdapat dalam susu adalah asid lemak omega-3 – komponen struktur otak yang penting untuk perkembangan si manja
13
. Ia antara nutrien paling penting untuk tumbesaran dan perkembangan imuniti kanak-kanak
14
.

Prebiotik yang mempunyai impak pada kesihatan saluran pencernaan ini juga merupakan antara makanan penggalak imuniti terbaik
15
.

Nutrisi anak perlu ada #4. Kolin

Kolin adalah prebiotik yang menawarkan khasiat penting untuk perkembangan otak serta kecerdasan anak
16
.

5.
PDX dan GOS

PDX dan GOS juga adalah prebiotik yang berperanan membantu menyokong perkembangan sistem imun dan kesihatan usus anak
17
.

Polydextrose,
sejenis serat berfungsi sebagai “makanan” kepada bakteria baik untuk keseluruhan saluran usus besar
18
. Ia merangsang pertumbuhan dan mengembangkan aktiviti mikroorganisma bermanfaat, terutamanya bakteria yang memenuhi usus.

Galactooligosaccharide
pula adalah serat yang tidak tercerna oleh prebiotik
19
. Gabungan PDX dan GOS dapat menyokong pertumbuhan bakteria baik dalam usus, sekali gus meningkatkan fungsi sistem pencernaan si manja. Secara tidak langsung, ia dapat mengurangkan risiko sembelit dan cirit-birit pada anak!

6.
Vitamin D, C, E perlu ada untuk jaga nutrisi anak

Ketiga-tiga vitamin ini mempunyai peranan dalam perkembangan imun dan kesihatan anak.

Vitamin D penting dalam penggunaan kalsium dan fosforus tubuh. Ia berkaitan dengan imuniti dan mengawal pertumbuhan sel
20
. Anak anda memerlukan vitamin D yang mencukupi untuk perkembangan tulang yang kuat dan gigi yang sihat.

Vitamin C pula berperanan dalam menyokong sistem ketahanan badan, dan sangat diperlukan bagi menjaga kesihatan tubuh, terutamanya buat perkembangan dan tumbesaran
21
. Manakala vitamin E pula memberi manfaat kepada tubuh dengan bertindak sebagai antioksidan dan melindungi vitamin A dan C, sel darah merah, dan asid lemak penting daripada dimusnahkan
20
.

Nutrisi anak #7.
Nukleotida

Nukleotida berfungsi meningkatkan tindak balas imun dan pertumbuhan, dan pembaikan usus
22
.
 Beberapa kajian klinikal menunjukkan suplemen ini memberi kesan baik dalam meningkatkan fungsi imun dan mikroflora usus serta mengurangkan masalah cirit-birit.

Tips #4 bercerai susu badan: Gunakan botol susu dengan bijak

Dalam usaha menghentikan penyusuan susu ibu, anda juga boleh memberikan si manja susu dari dalam botol, ataupun daripada cawan terus. Semasa
memperkenalkan susu botol
 ini, pilih masa ketika mereka tidak terlalu lapar, atau dalam emosi yang baik.

Tidak dilupa, pilih puting dengan pengaliran yang perlahan pada mulanya. Ini kerana jika anda menggunakan puting dengan pengaliran yang terlalu kuat, anak anda boleh mengalami “kejutan” kerana perbezaan aliran susu semasa menyusu.

Tapi ibu ingatlah, proses bercerai susu ini akan menduga kesabaran anda, dan ia mungkin tidak akan berjaya dalam sekelip mata. Jika anda mempunyai pertanyaan dan kebimbangan, dapatkan rundingan dari pakar kanak-kanak.


Alamak! Isteri Alami Perubahan Mood Yang Kronik Semasa Hamil, Ini 7 Cara Nak Melayan Karenah Dia

Wanita dan
mood swings
 adalah dua perkara yang tidak boleh dipisahkan. Lapar akan jadi
moody,
datang bulan pun boleh
moody.
Masa mengandung lagilah, tahap perubahan mood tu jadi kronik.
Moody
dia tak boleh buat main-main. Tapi betul ke macam tu?

Tip mengatasi
mood swings
isteri

Biasanya kalau isteri alami
moody
 pastinya suami pening kepala ‘nak’ melayan, bukan? Apatah lagi kalau isteri tengah
pregnant.
Pelbagai cara sudah dilakukan tapi masih
moody,
jadi bagaimana untuk mengatasi masalah ini? Jangan risau, Hello Doktor ada cara penyelesaiannya.

Berikut adalah beberapa langkah yang boleh dicuba. Semoga berjaya.

 Tenangkan isteri

Kalau isteri mengalami perubahan emosi; elok-elok bergelak ketawa, tiba-tiba ‘mai’ angin kus-kus dia. Bertenang. Jangan bertanya pelbagai soalan. Sebaiknya sebagai suami, usapkan kepala dan peluklah isteri anda. Kalau isteri menangis, lapkan air mata yang mengalir itu. Selepas emosi isteri sudah bertambah baik, baru bertanyakan apa yang berlaku.

 Meminta maaf

Apa yang berlaku apabila anda sedang marah dan tiba-tiba ada individu datang meminta maaf? Rasa sejuk bukan hati itu? Haa…macam itulah juga keadaan si isteri yang mengandung dan
mood swings.
Anda mungkin tidak bersalah dan tidak melakukan apa-apa kesalahan, tetapi demi memperbaiki keadaan, tiada salah pun anda meminta maaf.

 Mendengar

Wanita sememangnya insan yang rumit. Adakalanya mereka cuma mahu didengari, apatah lagi dalam keadaan
moody
. Jadi pinjamkan bahu dan telinga anda. Dengarkanlah segala luahan hati isteri anda. Biarkan dia membebel apa sekalipun, usah menyampuk. Kecuali pandangan dan pendapat anda diperlukan. Pastinya selepas itu emosi akan bertambah baik.

 Bergurau

Sebagai suami, anda pastinya dapat mengesan jika berlakunya perubahan emosi pada isteri anda, bukan? Pada ketika emosinya sedang memuncak, sebaiknya jangan ganggu jika anda tidak mahu memburukkan lagi keadaan. Namun, sebaik sahaja anda perasan emosi isteri semakin baik, cubalah bergurau dengan isteri anda. Ia pastinya dapat membantu menyingkirkan emosi negatif tersebut.

 Saling mengingati

Emosi yang negatif sememangnya tidak baik untuk bayi di dalam kandungan. Malah kerap mengalami
mood swings
juga tidak baik untuk kesihatan ibu. Jadi apabila isteri anda dalam keadaan yang baik, ingatkanlah kepadanya tentang impak
moody
 kepada dirinya dan bayi. Ini sudah tentu boleh membantu mengurangkan berlakunya
moody
.

 Makanan kegemaran

Sukar untuk seseorang individu mengelak apabila dihidangkan makanan kegemaran, bukan? Jadi mungkin cara mengendalikan bini mengandung yang mengalami
mood swings
 adalah dengan menghidangkan makanan kegemarannya. Perut kenyang, hati pun riang.

 Berikan ruang

Jika semua cara di atas sudah cuba dilakukan tetapi masih tidak berjaya memujuk atau mengurangkan
mood swings
 si isteri, mungkin cara terbaik adalah untuk memberikan isteri ruang. Biarkan dia melayan perubahan emosinya secara sendirian selagi dia tidak melakukan sebarang perkara yang berbahaya. Jika dia inginkan ‘me-time’ bersama kawan-kawannya, jangan dihalang.

Tenangkan diri

Berdepan dan melayani isteri mengandung yang moody bukanlah satu perkara yang senang. Adakalanya tidak dinafikan ia akan menguji kesabaran anda. Namun jangan pula anda turut sama menjadi
moody
 yer. Lagipun isteri anda sedang mengandungkan zuriat anda, bukan?
Banyakkan bersabar.

Anda mungkin berminat untuk membaca artikel:

Perlukah Ibu Mengandung Minum Susu?

Petua Hilangkan Kencing Manis ketika Mengandung


Tak Perlu Bimbang Gula Darah Naik, Ini 5 Jenis Minuman Orang Diabetes Boleh Minum!

Minuman manis dan bergula tinggi merupakan satu mimpi ngeri buat penghidap diabetes. Namun sebenarnya terdapat beberapa pilihan minuman untuk kencing manis yang sesuai diambil pesakit diabetes. Kami senaraikan beberapa jenis minuman yang sesuai untuk pesakit kencing manis di bawah ini.

Untuk mendapatkan lebih banyak info berkenaan Kencing Manis, anda boleh klik
di sini
.

Jenis minuman untuk kencing manis yang terbaik

Ada beberapa jenis minuman yang boleh diambil oleh
pesakit diabetes
.

 Minuman yang dinyatakan di bawah ini merupakan antara pilihan yang terbaik untuk mereka yang menghidap diabetes.

Minuman untuk kencing manis 1: Air kosong

Air kosong merupakan pilihan yang paling utama dan yang paling baik untuk mereka yang menghidap
kencing manis
.

 Ini kerana, air kosong tidak mempunyai gula sekali gus menjadikan ia tiada kalori. Air kosong juga tidak akan menaikkan paras gula darah anda.

 Jika paras gula meningkat, ia boleh menyebabkan dehidrasi dalam badan.

Selain itu, pengambilan
air kosong
 juga boleh membantu mengeluarkan gula berlebihan dalam badan melalui pembuangan air kecil.

Bagi mengurangkan rasa bosan meminum air kosong biasa, anda boleh menambahkan hirisan dan perahan lemon, limau atau oren.

Selain itu, anda juga boleh meletakkan herba berperisa seperti daun pudina dan juga daun selasih.

Minuman untuk diabetes 2: Teh hijau

Kajian ada menunjukkan bahawa
teh hijau
 mempunyai kesan yang positif pada kesihatan umum manusia.

Kajian kohort besar yang melibatkan lebih daripada setengah juta orang menunjukkan bahawa, pengambilan teh hijau setiap hari boleh mengurangkan risiko
diabetes jenis 2
.

Walau bagaimanapun, lebih banyak kajian sokongan diperlukan.

Tidak kira sama ada anda gemarkan teh hijau, hitam, putih atau oolong, sila elakkan teh yang mengandungi gula tambahan.

Untuk rasa yang menyegarkan, buat teh ais anda sendiri dan tambahkan beberapa hirisan lemon.

Minuman untuk kencing manis 3: Jus sayuran

Kebanyakan jus buah-buahan mengandungi kandungan gula yang agak tinggi.

Oleh itu, pilihan jus alternatif yang boleh anda amalkan ialah jus sayuran.

Anda boleh mencuba jus sayuran seperti
jus tomato
 atau jus saderi. Anda juga boleh mencampurkan beberapa jenis sayuran untuk dijadikan satu jus campuran yang berkhasiat.

Sebagai contoh, kisarkan bersama batang saderi, timun dan juga
daun pudina
 atau buah beri bagi mendapatkan satu cawan jus tinggi vitamin dan mineral.

Namun, cuba kurangkan kandungan buah-buahan kerana ia akan menambahkan kandungan gula dan karbohidrat dalam minuman anda.

Minuman untuk diabetes 4: Susu vegan

Susu vegan tidak sama dengan susu lembu atau mana-mana susu haiwan yang biasa kita minum.

Antara contoh susu vegan ialah seperti susu badam, susu oat, susu soya atau susu beras.

Susu vegan seperti ini lebih rendah kandungan karbohidrat berbanding susu haiwan.

Susu vegan juga mengandungi beberapa nutrien penting untuk kesihatan tubuh penghidap diabetes seperti kalsium dan juga
vitamin D
.

Disebabkan oleh nutrien dan ciri penting seperti ini, tidak hairanlah susu vegan menjadi antara minuman untuk kencing manis.

Walau bagaimanapun, susu seperti
susu soya
 dan juga susu beras mengandungi kandungan karbohidrat yang agak tinggi.

Bukan itu sahaja, kebanyakan susu yang berasaskan kekacang mengandungi kandungan protein yang agak sedikit.

 Oleh itu, cuba seimbangkan pengambilan protein harian anda melalui makanan pula.

Minuman untuk diabetes 5: Kombucha

Kombucha merupakan antara jenis minuman untuk kencing manis yang sesuai diminum penghidap diabetes.

Bagi mereka yang belum mengetahui mengenai minuman ini, kombucha merupakan sejenis minuman bertapai yang biasa dihasikan daripada
teh hijau
 atau teh hitam sebagai asasnya.

Minuman ini kaya dengan sumber probiotik yang boleh membantu mengawal paras gula darah anda.

Selain itu, minuman ini juga rendah
kandungan karbohidrat
, menjadikan ia sebagai satu minuman yang amat sesuai untuk penghidap diabetes.

Kesimpulan

Sebenarnya, terdapat pelbagai lagi jenis minuman yang sesuai untuk pesakit kencing manis.

Selagi mana minuman tersebut rendah
kandungan gula
 dan kurang karbohidrat, ia masih selamat untuk diminum.

Namun, apa pun jenis minuman yang diambil, pastikan anda meminumnya dengan kadar yang sederhana sahaja.

Apa pun makanan atau minuman yang sihat, ia pasti akan memberikan beberapa kesan sampingan lain jika diambil secara berlebihan.


Apa Yang Ibu Baru Perlu Tahu Tentang Tempoh Selepas Bersalin Selain Berpantang?

Ketika tempoh selepas bersalin, anda bukan sahaja perlu tahu tentang keperluan
pantang bersalin 44 hari
 malah beberapa lagi keadaan kesihatan yang lain. Jom baca artikel ini!

Untuk mendapatkan lebih banyak info tentang Kehamilan, sila dapatkannya
di sini.

Apa yang dimaksudkan dengan postpartum?

Semasa minggu pertama tempoh selepas bersalin, tubuh anda masih dalam proses penyembuhan dan menyesuaikan diri dengan fasa tidak hamil.

Tempoh ini dipanggil postpartum, di mana tubuh anda akan melalui pelbagai perubahan
 sepanjang proses pemulihan badan anda
.

Antara tempoh
 2 hingga 6 minggu selepas kelahiran
, doktor anda akan membuat temujanji untuk memeriksa kadar penyembuhan dan kesihatan anda secara keseluruhan.

Apa yang berlaku ketika tempoh selepas bersalin?

Semasa tempoh ini, tubuh anda selalunya akan rasa sakit dan lesu. Anda akan mengambil masa selama 4 hingga 6 minggu untuk kembali pulih dan rasa kembali bertenaga.

Walau bagaimanapun, jika anda
bersalin secara pembedahan C-section
, anda mungkin perlu mengambil tempoh yang lebih lama untuk pulih.

Ketika postpartum ini juga, anda mungkin akan mengalami simptom-simptom seperti di bawah pada tubuh:

Bengkak

Pendarahan faraj

Kesakitan faraj

Bengkak payudara

Kekejangan

Masalah pundi kencing

Masalah pergerakan usus

Rambut menipis

Kehilangan pigmentasi kulit

Kemurungan selepas bersalin

Bagaimana untuk cepat sembuh, fizikal dan mental?

Berikut beberapa cadangan untuk membantu anda menangani simptom selepas bersalin:

Jangan terlalu risau

Cuba untuk meridap atau tidur semasa bayi anda tidur

Minta bantuan dan sokongan daripada pasangan melakukan kerja penjagaan bayi dan rumah

Biarkan ahli keluarga anda menjaga anda, melakukan kerja-kerja rumah dan membawakan anda makanan sehingga anda benar-benar pulih dan boleh melakukannya sendiri

Minta bantuan ahli keluarga untuk menjaga anak anda yang lain (jika ada)

Minum banyak air
terutama jika anda menyusukan bayi

Apa kesan tempoh bersalin terhadap emosi anda?

Beberapa
minggu awal selepas kelahiran
, anda mungkin rasa teruja dan letih pada masa yang sama.

Di samping gembira dengan kehadiran bayi comel anda, anda juga boleh berasa terlalu penat kerana kurang tidur dan juga sedang menyesuaikan diri memikul satu lagi tanggungjawab baharu.

Ramai wanita yang melalui fasa emosi yang dipanggil “baby blues” semasa beberapa hari terawal setelah bersalin.

Puncak fasa ini biasanya pada hari keempat dan mereda dalam masa kurang daripada dua minggu.

Walau bagaimanapun, jika anda mengalami blues lebih daripada tempoh tersebut, atau anda berasa ingin
mencederakan diri sendiri atau bayi
, segera berjumpa dengan doktor anda.

Anda mungkin mengalami
kemurungan selepas bersalin
 atau meroyan.


Ingin Jantung Yang Lebih Sihat? Amalkan SESUDU Minyak Zaitun Setiap Hari!

Pernahkah anda mendengar tentang amalan makan sesudu minyak zaitun setiap hari? Sebenarnya, ada banyak khasiat minyak zaitun kepada tubuh badan kita.

Nak tahu? Jom ikuti kupasan kami dalam artikel di bawah.

Untuk mendapatkan lebih banyak info tentang Pemakanan Sihat, sila dapatkannya
di sini.

Khasiat minyak zaitun: Rendahkan kolesterol dalam darah, punca panjang umur

Minyak zaitun merupakan antara makanan yang tidak diragui khasiatnya. Kaya dengan asid lemak mono tidak tepu (
monounsaturated fatty acid
), minyak zaitun telah terbukti berupaya merendahkan risiko
penyakit kardiovaskular.

Pengambilan minyak zaitun dalam kalangan rakyat Malaysia juga sudah tidak asing lagi pada zaman sekarang. Ada di antara kita yang mengamalkan pengambilan sesudu minyak zaitun sehari untuk tujuan kesihatan jantung.

Dimakan bersama-sama Habbatus Sauda dan kadangkala
madu asli
, namun adakah khasiat minyak zaitun sama seperti apa yang digembar-gemburkan?

Sebenarnya, bahan utama dalam
Diet Mediterranean
 ini bukan sahaja baik untuk jantung, malah mampu
merendahkan tahap kolesterol dalam darah.

Selain itu,
tahap kolesterol ‘jahat’ seperti LDL (low-density lipoprotein)
 dalam badan juga dapat dikurangkan.

Dalam Diet Mediterranean, minyak zaitun selalunya dimakan bersama sayur-sayuran dan buah-buahan. Kombinasi inilah yang membuatkan pengamalnya menjadi lebih sihat dan panjang umur.

Sebagai bukti, rakyat Sepanyol yang mengamalkan Diet Mediterranean merupakan penduduk Eropah yang mempunyai jangka hayat terpanjang iaitu selama 82.2 tahun.

Ini hampir 8 tahun lebih panjang daripada rakyat Malaysia yang mencatatkan jangka hayat selama 74.5 tahun.

Ganti lemak haiwan dengan kebaikan minyak zaitun

Merujuk kepada sebuah kajian yang dilakukan di Amerika Syarikat, individu yang mengamalkan sesudu minyak zaitun sehari mempunyai 15% risiko yang lebih rendah untuk menghidap
penyakit kardiovaskular.

Selain itu, kajian selama 24 tahun ini juga mendapati mereka mempunyai 21% kurang risiko untuk menghidap sakit jantung jika dibandingkan dengan individu yang langsung tidak mengamalkan minyak zaitun dalam diet harian mereka.

Gantikan marjerin, mentega, mayonis dan lemak haiwan dengan minyak zaitun, dan risiko untuk menghidap penyakit kardiovaskular termasuk jantung dapat direndahkan lagi.

Menurut Guasch-Ferre, saintis daripada
Harvard T.H. Chan School of Public Health
,
minyak sayuran lain
 mempunyai khasiat yang lebih kurang sama seperti minyak zaitun.

Oleh itu, tidak semestinya anda perlu menggantikan penggunaan lemak haiwan terhad kepada minyak zaitun sahaja.

Anda juga boleh jadi kreatif dan
guna minyak lain
 seperti minyak jagung, minyak kanola ataupun minyak kacang soya dalam masakan anda.

Khasiat minyak zaitun: Makan sesudu sehari, tapi masih sakit?

Penting untuk kita faham bahawa minyak zaitun bukanlah satu ubat ajaib yang boleh menyembuhkan semua jenis penyakit.

Tidak guna juga jika anda makan sesudu minyak zaitun sehari, tetapi masih mengamalkan gaya pemakanan yang tidak sihat.

Walaupun kajian di atas menunjukkan tindak balas positif terhadap pengambilan sesudu minyak zaitun setiap hari, peserta kajian tersebut mungkin secara tidak sedar telah membuat perubahan dari segi gaya hidup mereka.

Oleh itu, anda perlu menukar gaya hidup anda ke arah yang lebih sihat jika mahu lihat sebarang perubahan pada kesihatan anda.

Selain itu, kurangkan juga
pengambilan lemak daripada sumber haiwan
 dan cuba ganti dengan lemak sayuran yang lebih sihat serta berkhasiat.

Baca juga:

Gunakan
extra virgin olive oil
 (EVOO) untuk khasiat minyak zaitun yang lebih sihat

Extra virgin olive oil
 ataupun EVOO merupakan minyak zaitun yang mempunyai kualiti tertinggi dalam pasaran.

Istimewanya, minyak ini mengandungi
pelbagai antioksidan
 dan juga
 sumber asid lemak yang terbaik
.

Berbeza dengan minyak zaitun biasa, EVOO melalui proses ekstraksi secara semula jadi yang mampu mengekalkan nutrisi asal daripada buah zaitun sebanyak mungkin.

Selain itu, kebaikan minyak zaitun
extra virgin
juga lebih berperisa dan sesuai digunakan dalam masakan.

Namun, minyak zaitun tidak patut digunakan bagi tujuan menggoreng atau
deep fry
. Penggunaan minyak zaitun pada suhu yang tinggi akan menyebabkan kebaikan minyak zaitun hilang.

Oleh itu, minyak zaitun lebih sesuai digunakan untuk memasak sayur-sayuran seperti brokoli pada suhu yang lebih rendah.

Malah, ada kajian yang mengatakan penggunaan minyak zaitun untuk memasak sayur bukan sahaja lebih baik untuk kesihatan, malah, nutrisi yang terkandung di dalam sayur juga dapat dikekalkan ketika memasak.

Kesimpulan

Amalan memakan sesudu minyak zaitun
 tidak asing lagi bagi rakyat Malaysia. Malah, amalan ini turut mendapat tempat di dalam hati individu yang lebih berusia kerana khasiat minyak zaitun yang luar biasa.

Tidak salah untuk anda mengamalkan pengambilan minyak zaitun setiap hari. Tetapi, tabiat ini haruslah disertai juga dengan amalan lain seperti menjaga pemakanan dan juga mengamalkan senaman.


Anak Jatuh Terlentang? Ibu Ayah, Jangan Pandang Remeh! Awasi 18 Tanda BAHAYA Ini!

Semasa tahun-tahun awal kehidupan, ia boleh menjadi perkara biasa untuk berlaku hentakan kepala bayi kesan daripada terjatuh, tersadung, tergelincir atau sebarang pelanggaran.

Sebagai ibu bapa, anda perlu mengenal pasti tanda bahaya anak jatuh terlentang yang boleh mengakibatkan berlakunya
gegaran otak.

Dalam perkongsian artikel ini ada penjelasannya.

Untuk mendapatkan lebih banyak info tentang Keibubapaan, sila dapatkannya
di sini.

Gegaran otak kesan hentakan kepala bayi

Gegaran otak adalah kecederaan otak traumatik ringan (
traumatic brain injury,
TBI) yang disebabkan oleh trauma pada kepala akibat terjatuh, kemalangan kereta atau kecederaan sukan.

Kecederaan jenis ini membimbangkan kerana ia menyebabkan otak mengalami
kesukaran kognitif
 sementara dan boleh mengakibatkan hilang kesedaran.

Bagi kanak-kanak kecil, gegaran otak boleh menjadi masalah utama kerana bayi atau kanak-kanak tidak dapat menggambarkan perasaan mereka. Ini bermakna
ibu bapa

perlu memantau dengan teliti sebarang gejala gegaran otak.

Malangnya, adakala simptom gegaran tidak selalu berlaku secara serta-merta
selepas terjatuh
 atau kemalangan. Ia mungkin berlaku selepas beberapa jam atau beberapa hari kemudian.

Gejala umum bagi kanak-kanak dan dewasa adalah sama. Tetapi apabila ia berkaitan dengan bayi dan anak kecil masih belum mahir berkomunikasi, anda perlu mengenal pasti sebarang perbezaan dalam tingkah laku dan tanda gejala yang mungkin kelihatan.

Sekiranya tidak pasti, lakukan pemeriksaan
dengan
pakar kanak-kanak (pediatrik)
 untuk mendapatkan kepastian.

Tanda bahaya anak jatuh terlentang

Berikut antara beberapa simptom dan gejala yang boleh anda perhatikan pada anak, seperti:

Tanda bayi mengalami gegaran otak

Bagi bayi, tanda-tanda gegaran otak mungkin termasuk:

Menangis apabila anda menggerakkan atau memusingkan
kepala bayi

Meragam

Perubahan mendadak dalam tab
iat tidur ba
yi, seperti tidur lebih banyak atau kurang daripada biasa

Muntah tanpa sebab yang kukuh

Benjolan atau lebam
 di k
epala

Tanda gegaran otak pada kanak-kanak kecil

Terdapat perbezaan antara hentakan kepala bayi dan kanak-kanak kecil.

Ini kerana kanak-kanak kecil mempunyai kognisi dan kemahiran lisan yang lebih baik. Anak mungkin boleh memberitahu simptom atau sekurang-kurangnya memberikan petunjuk bahawa mereka mengalami sesuatu yang luar pelik.

Sakit kepala

Loya atau muntah

Perubahan

tingkah laku

Perubahan mendadak dalam tabiat tidur, sama ada lebih atau kurang

Menangis berlebihan tanpa sebab

Hilang minat bermain, makan atau melakukan aktiviti kegemaran mereka

Tanda gegaran otak pada anak 2 tahun ke atas

Kanak-kanak yang berumur lebih daripada 2 tahun selalunya boleh menyuarakan bahawa mereka mengalami gejala luar biasa atau memberitahu diri terjatuh dengan kuat.

Tanda bahaya anak jatuh terlentang adalah:

Pening atau ada masalah keseimbangan

Penglihatan berganda atau kabur

Kepekaan kepada cahaya dan bunyi

Mudah men
gelamun

Sukar fokus
dan mengingati peristiwa baru terjadi, kekeliruan

Perubahan mood – seperti cepat meragam, kebimbangan, kesedihan atau kegelisahan

Mengantuk,
sukar tidur
 atau perubahan lain dalam corak tidur

Pemeriksaan doktor jika berlaku hentakan kepala bayi

Ibu bapa lazimnya memang akan berasa bimbang apabila anak terhentak kepala, tetapi bilakah anda perlu membawa mereka untuk pemeriksaan doktor atau menghantar ke bilik kecemasan?

Perhatikan anak anda dengan teliti untuk simptom yang disenaraikan di atas. Jika si kecil terjaga, aktif dan kelihatan seperti biasa, anak anda mungkin tidak mengalami sebarang masalah.

Jika anak anda menunjukkan tanda-tanda bahawa dia mungkin mengalami gegaran otak, dapatkan rawatan perubatan dengan segera. Ini amat penting jika anak:

Muntah-muntah

Hilang kesedaran selama lebih dari 1-2 minit

Sukar untuk disedarkan

Mempunyai sawan

Anak mata si kecil mengembang atau tidak simetri selepas kecederaan

Jika tidak dirawat gegaran otak kesan hentakan kepala bayi?

Kecederaan hentakan kepala biasanya bersifat sementara dan akan sembuh sepenuhnya. Namun gegaran otak disebabkan hentakan teruk pada kepala boleh mengakibatkan ia kekal jika tidak dirawat.

Tanpa rawatan, TBI berpotensi menyebabkan komplikasi jangka panjang seperti sakit kepala kronik, masalah ingatan
dan vertigo
.

TBI juga boleh mengakibatkan
Post-Concussion Syndrome
 yang menyebabkan sakit kepala, pening, perubahan mood dan kekeliruan otak pelik (
peculiar type of brain fog
) yang kadangkala berterusan selama berbulan-bulan selepas kejadian.

Kaedah rawatan hentakan kepala bayi & kanak-kanak

Biasanya pemeriksaan doktor akan dilakukan untuk menentukan terdapat trauma kepala ketara atau pendarahan dalam otak selepas kecederaan.

Kebanyakan gegaran otak kecil hingga sederhana akan pulih dengan berehat dan mengurangkan aktiviti harian – walaupun ia mungkin mengambil masa sebulan atau lebih.

Doktor mungkin melakukan ujian berkala untuk memantau keadaan anak.

Semasa proses pemulihan, hadkan atau secara ideal, hentikan sepenuhnya
masa skrin
 – televisyen, tablet, tel
efon pintar
 dan sebarang peranti.

Kebanyakan ibu bapa ingin memastikan si kecil kekal terjaga selepas kecederaan. Namun sebenarnya, tiada masalah untuk membiarkan
anak tidur
 sebentar. Tetapi sentiasa pantau tingkah laku dan aduan anak selepas bangun.

Amat penting membiarkan anak tidur mengikut keperluan diri mereka. Ini kerana tidur adalah salah satu cara paling berkesan untuk otak sembuh.

Kesimpulan

Normal untuk berlakunya kejadian hentakan kepala bayi semasa
tempoh tumbesaran
 mereka. Biasanya mereka akan kembali aktif dan gembira dalam masa yang singkat.

Tetapi jika terdapat sebarang kebimbangan atau keraguan mengenai keadaan si kecil, jangan berlengah untuk melakukan pemeriksaan dengan doktor pediatrik bagi mendapatkan lebih kepastian.


Anak Takut Gelap, Raksasa@Hantu? Ketahui Fobia Lazim Bayi, Kanak-kanak & Remaja

Ketakutan dialami kanak-kanak adalah 1 perkara normal. Rasa takut itu menjadikan anak lebih berwaspada. Tetapi ada cara untuk ibu bapa

bantu atasi fobia anak.

Fobia anak dan ketakutan

Tidak semua ketakutan yang dialami adalah negatif. Malahan, ketakutan dialami kanak-kanak itu berfungsi sebagai 1 dasar batasan kehidupan
. Setuju atau tidak?

Menurut Pengarang
Freeing Your Child from Anxiety
merangkap Pengarah Pusat Kanak-kanak OCD dan Kegelisahan di Plymouth Meeting, Pennsylvania, Dr Tamar E. Chansky, tanpa rasa takut, kita mungkin ‘melompat’ pada tempat tidak sepatutnya.

Chansky menjelaskan, sesetengah ketakutan bersifat evolusi.

Sebagai contoh, ramai individu dewasa dan kanak-kanak terus berasa takut walaupun tidak berpengalaman berhadapan dengan ketakutan mereka.

Contohnya, otak mereka terus berhubung untuk melindungi diri daripada ular walaupun dalam realiti kehidupan mereka tidak pernah berdepan dengan ular, sama ada berbisa atau tidak.

Walau bagaimanapun, terdapat juga kanak-kanak yang mengalami gangguan kegelisahan. Ia adalah 1 tindak balas emosi kuat terhadap pengalaman penuh ketegangan.

Jenis ketakutan dialami kanak-kanak

Fobia anak yang dirasai biasanya akan berubah seiring peredaran masa. Berikut adalah antara ketakutan dialami kanak-kanak yang paling biasa dihadapi berdasarkan peringkat usia:

Ketakutan bayi atau kanak-kanak kecil

Bunyi bising yang kuat atau pergerakan secara mendadak

Objek besar yang tinggi

Individu asing

Perpisahan

Perubahan dalam rumah

Bayi yang berusia 8-9 bulan, sudah mampu mengenal pasti wajah yang dikenali.

Oleh sebab itu, wajah individu baru sama ada pengasuh baru atau saudara yang jarang ditemui boleh menyebabkan ketakutan kepada mereka.

Manakala kanak-kanak kecil pada usia 10 bulan hingga 2 tahun, sudah mula berasa takut berpisah dengan ibu bapa.

Mereka mungkin tidak mahu ditinggalkan ibu bapa di pusat asuhan atau semasa waktu tidur mereka.

Ketakutan ketika tahun prasekolah

Gelap

Kebisingan pada waktu malam

Topeng

Raksasa dan hantu

Haiwan seperti anjing

Kanak-kanak berusia antara 4 hingga 6 tahun sudah boleh berimaginasi tetapi mereka masih belum dapat membezakan realiti dan sebaliknya.

Bagi mereka raksasa menakutkan sehingga kelihatan seperti wujud.

Ketakutan apabila memasuki zaman persekolahan

Ular dan labah-labah

Kilat dan bencana alam

Bersendirian di rumah

Takut kepada guru yang marah

Berita atau rancangan yang menakutkan

Kecederaan, kesakitan, doktor, suntikan atau kematian

Takut kepada kegagalan dan penolakan

Apabila mencecah usia 7 tahun, raksasa di bawah katil sudah tidak kelihatan terlalu menakutkan kerana mereka menyedari bahawa ia tidak wujud.

Pada usia ini, ketakutan dialami kanak-kanak sudah berubah. Mereka mungkin berasa takut tentang bencana alam yang mereka dengar.

 Malahan
mereka juga mungkin takut disakiti atau kehilangan individu yang mereka sayangi
.

Kanak-kanak yang mula memasuki alam persekolahan juga akan berasa gelisah tentang tugasan kerja rumah, keputusan peperiksaan atau keupayaan menyesuaikan diri dengan rakan-rakan.

Ketakutan zaman remaja

Pada tahap ini, anak-anak anda mungkin berasa gelisah tentang penampilan dan penyesuaian diri.

 Mereka mungkin berasa gelisah atau takut sebelum memberikan buku laporan sekolah, memulakan sesi persekolahan baru atau mengambil peperiksaan utama.

Mengatasi ketakutan dialami kanak-kanak

Untuk mengatasi fobia anak, anda boleh membantu dengan melakukan beberapa perkara
berikut:

Tenangkan bayi atau si kecil dengan berkata, “Tidak mengapa, Husna selamat, mama ada dekat sini.” Biarkan anak anda tahu yang anda ada untuk melindungi mereka. Berikan dakapan dan ayat manis untuk membantu anak berasa selamat.

Apabila anak semakin membesar, ambil langkah untuk mendengar dan berbincang. Pastikan anda berada dalam keadaan tenang.
Bantu si kecil untuk meluahkan apa yang dirasai dengan perkataan.

Bantu bayi untuk membiasakan diri dengan individu baharu ketika anda mendukungnya dan biarkan si manja berasa selamat. Lama-kelamaan, individu baharu itu tidak akan menjadi terlalu asing buat si manja.

Biarkan si kecil untuk berjauhan dengan anda untuk jangka masa pendek pada kali pertama. Apabila anda ingin berpisah dengan si kecil, berikan pelukan, senyuman dan terus pergi. Biarkan anak tahu bahawa anda akan sentiasa kembali.

Jika anak anda takutkan kegelapan, wujudkan rutin tidur yang menenangkan.
 Bacakan buku, bernyanyi atau berzikir kepada anak. Biarkan mereka berasa selamat dan disayangi.

Bantu anak untuk berdepan ketakutan secara perlahan-lahan. Contohnya, sama-sama memeriksa jika wujud raksasa di bawah katil. Apabila anda bersamanya, biarkan anak mengetahui tiada apa yang perlu ditakutkan. Berikan semangat kepadanya.

Hadkan imej, filem, drama atau rancangan kanak-kanak yang menakutkan. Ini boleh menyebabkan wujudnya ketakutan.

Bantu si kecil dan anak remaja anda untuk bersedia berdepan cabaran,
seperti ujian dan laporan sekolah. Biarkan mereka menyedari bahawa anda mempercayai mereka.

Bantu hilangkan ketakutan dialami kanak-kanak

Fobia anak kecil, tidak kira berapa usia mereka, sama ada 5 atau 15 tahun, pastikan anda membantu menghilangkan ketakutan itu dengan rasa hormat.

Jangan pernah memandang remeh ketakutan yang dialami.

Bantu anak berdepan ketakutan dalam rasa yang selesa tanpa keterpaksaan.

Elakkan memperkecilkan rasa takut mereka. Walaupun masih kecil, mereka juga manusia yang mempunyai hati dan perasaan.


PERHATIAN! Ini 8 Penyebab Obesiti Orang Dewasa & Kanak Kanak Di Malaysia

Ramai orang dalam kalangan masyarakat kita yang ada masalah berat badan ini namun masih terfikir dan tertanya apa sebab obesiti berlaku kepada diri mereka.

Mungkin akan ada yang mengandaikan bahawa ia pastinya berkaitan dengan faktor diet serta genetik lantas menjerumus kepada masalah berat badan berlebihan.

Ya, ia sudah tentu adalah antara puncanya
. Namun, mungkin ada punca lain lagi sebab obesiti orang dewasa serta sebab obesiti di kalangan kanak-kanak itu berlaku!

Realiti masalah obesiti di negara kita!

Di Malaysia, Tinjauan Kesihatan Kebangsaan dan Morbiditi (NHMS) pada tahun 2019 mendapati bahawa sekitar 50.1% individu mengalami masalah berat badan.

Angka yang agak membimbangkan ini merangkumi 30.4% individu yang mengalami masalah berat badan berlebihan serta 19.7% individu yang mengalami obesiti.

Ini secara tidak langsungnya menunjukkan bahawa
masalah obesiti dalam kalangan masyarakat kita
 adalah sangat membimbangkan dan tidak lagi boleh dibiarkan.

Perkara paling utama dalam usaha membendung masalah ini adalah dengan mencari sebab obesiti itu berlaku sama ada pada orang dewasa mahupun kanak-kanak.

Persoalannya, adakah ia sekadar melibatkan faktor diet dan genetik sahaja atau wujud juga sebarang aspek lain? Jom teruskan membaca artikel ini!

Apa sebab obesiti orang dewasa itu berlaku?

Bagi orang dewasa, sebenarnya terdapat beberapa sebab obesiti itu boleh berlaku termasuklah:

#1. Diet

Tabiat pemakanan yang sangat tinggi dengan kalori namun sangat rendah dengan sayur-sayuran dan buah-buahan merupakan punca utama masalah ini terjadi.

Bagi mengelakkan masalah berat badan berlebihan terjadi, maka orang dewasa sangat disarankan untuk mengambil makanan dan minuman yang sihat dan seimbang.

#2. Genetik

Genetik memainkan peranan yang sangat penting dalam menentukan tahap fungsi tubuh badan anda memproses makanan dan minuman kepada tenaga.

Selain itu, ia juga akan mempengaruhi tubuh badan anda dalam tahap sistem mengawal selera makan serta membakar kalori makanan yang anda ambil.

#3. Berhenti merokok

Ketika masih dengan tabiat merokok, ada orang dewasa akan mengalami penurunan berat badan secara mendadak akibat pengambilan bahan kimia berbahaya.

Namun jika anda sudah berhenti
, ada orang dewasa mungkin mengalami pertambahan berat badan secara mendadak sehingga mencecah ke tahap obesiti.

#4. Mengandung

Bagi orang dewasa wanita, masalah pertambahan berat badan ini mungkin akan berlaku kepada mereka semasa mengandung atau selepas bersalin.

Perkara ini
mungkin tidak akan berlaku kepada semua wanita
, namun satu cara untuk mengawalnya adalah menyusukan bayi dengan susu badan.

#5. Meningkat usia

Semakin anda meningkat usia,
maka risiko masalah ini akan berlaku juga akan meningkat
 angkara perubahan yang bakal terjadi pada tubuh badan saat tua kelak.

Antara perubahan tersebut adalah otot badan merosot, fungsi hormon terjejas, sistem metabolisme berkurang dan gaya hidup sedentari yang membawa obesiti.

Apa sebab obesiti di kalangan kanak-kanak?

Bagi kanak-kanak pula, sebenarnya terdapat beberapa sebab obesiti itu boleh berlaku termasuklah:

#1. Diet

Tabiat pemakanan yang sangat tinggi dengan kalori seperti pengambilan makanan segera, makanan ringan dan snek merupakan punca utama masalah ini terjadi.

Untuk mengelakkan masalah berat badan berlebihan terjadi, maka kanak-kanak sangat disarankan untuk mengambil makanan dan minuman yang sihat dan seimbang.

 #2. Genetik

Sama seperti orang dewasa, genetik yang diperolehi daripada ibu bapa yang juga obesiti akan menyebabkan tubuh badan mereka turut mengalami masalah yang sama.

Dalam pada itu, mereka juga akan dipengaruhi oleh persekitaran di mana sudah sangat terbiasa dengan makanan tinggi kalori serta kurangnya aktiviti fizikal.

#3. Gangguan persekitaran

Kanak-kanak yang mempunyai ibu bapa atau adik-beradik yang bermasalah berisiko untuk
mengalami stres dan makan dengan banyak sebagai jalan keluar
.

Kanak-kanak yang terlalu dimanjakan dengan wang, mainan dan makanan yang banyak juga mungkin akan menjadi salah satu sebab obesiti di kalangan kanak-kanak.

Apa lagi faktor risiko obesiti yang lain?

Selain diet, genetik serta pelbagai lagi sebab obesiti orang dewasa dan kanak-kanak yang telah kami nyatakan di atas tadi, mungkin wujud lagi punca yang lain.

Antaranya adalah keadaan kesihatan tertentu seperti Sindrom Rader-Willi, Sindrom Cushing dan lain-lain yang memerlukan ubatan tertentu untuk merawatnya.

Dalam usaha untuk
mengekang masalah berat badan dan obesiti ini daripada terus membelenggu
 masyarakat kita, sila dapatkan lebih informasi tentangnya daripada doktor anda.


13 Jenis Ikan Ini Sesuai Untuk Wanita Berpantang, Ekstra 3 Resipi Sihat Untuk Pulihkan Tenaga Ibu!

Bukan semua ikan boleh dimakan
selepas bersalin
kerana ada yang boleh menyebabkan kegatalan dan berbisa. Ayuh kita ketahui jenis ikan untuk ibu berpantang yang sesuai untuk diamalkan.

Untuk mendapatkan lebih banyak info tentang Kehamilan, sila dapatkannya
di sini
.

Amalan berpantang di Malaysia

Berpantang adalah tempoh untuk menyembuhkan dan mengembalikan kekuatan badan selepas m
elahirkan anak
.

Umumnya,
amalan berpantang
 ini merupakan amalan turun-temurun yang dilakukan oleh masyarakat Asia.

Terdapat banyak amalan, kepercayaan dan pantang larang semasa tempoh berpantang ini – sama ada berlandaskan mitos atau dengan bukti saintifik.

Di Malaysia sendiri, tempoh berpantang adalah berbeza mengikut budaya: 30 hari untuk kaum Cina, 40 hari bagi bangsa India manakala kebanyakan masyarakat Melayu mengamalkan tempoh berpantang selama 44 hari.

Seperti dinyatakan pada awal tadi, pemakanan merupakan aspek penting semasa berpantang. Ini bermakna ada makanan yang boleh dimakan dan sebaliknya. Begitu juga dalam pemilihan ikan untuk ibu berpantang.

13 jenis ikan untuk ibu berpantang

Amnya ikan adalah amat baik untuk ibu selepas bersalin, khususnya mereka yang melakukan penyusuan eksklusif kepada si kecil.

Ini kerana ikan adalah sumber protein, mineral, vitamin B12 dan iodin yang penting untuk badan. Ia juga rendah
lemak tepu
dan sesetengahnya mengandungi asid lemak omega-3 seperti salmon.

Tetapi kenapa ada ikan yang boleh dan tidak boleh dimakan oleh
ibu sedang berpantang
, ya?

Ia adalah kerana menurut kepercayaan, terdapat jenis ikan yang boleh menyebabkan kegatalan dan angin. Secara tidak langsung akan mengakibatkan luka ketika bersalin lambat sembuh.

Di samping itu, ikan yang dilarang ini juga dikatakan berbisa dan boleh menyebabkan bentan.

Dalam kepercayaan Melayu,
bentan berlaku
 disebabkan melanggar pantang larang tertentu yang mengakibatkan simptom seperti kekejangan otot, mengalami demam dan rasa menggigil kesejukan.

Jadi ini bermakna ikan untuk wanita dalam tempoh berpantang adalah daripada jenis yang tidak akan menyebabkan gatal.

Terdapat pelbagai jenis ikan yang boleh dimakan semasa berpantang. Sebaiknya,
 jenis ikan
 yang digalakkan pengambilannya adalah ikan dengan khasiat dan zat dalam membantu
proses penye
mbuhan luka dalaman serta luaran.

Tetapi bagaimana untuk menentukan ikan yang boleh dimakan atau tidak?

Menurut orang tua-tua dahulu, jenis ikan untuk ibu berpantang adalah yang mempunyai isi putih dan tidak mempunyai isi perut hitam.

Antara ikan-ikan yang boleh menambahkan zat dan digalakkan untuk dimakan semasa tempoh berpantang ialah :

Ikan haruan

Ikan yu

Ikan kerisi

Ikan selar

Ikan gelama

Ikan jenahak

Ikan merah

Ikan tenggiri

Ikan bawal putih

Ikan kurau

Ik
an salm
on

Ikan senangin

Ikan siakap

Selain daripada mengandungi zat dan khasiat yang dapat membantu proses penyembuhan selepas beranak, jenis ikan yang disenaraikan di atas juga berfungsi meningkatkan tenaga kepada
ibu menyusukan bayi.

Baca juga:

Resipi ikan untuk ibu berpantang

Kini anda sudah mengetahui  jenis ikan sesuai diambil semasa berpantang, tetapi masih tiada idea resipi yang sesuai untuk dimasak?

Bertenang, Hello Doktor akan membantu. Berikut dikongsikan beberapa idea masakan ikan yang sesuai semasa tempoh berpantang, bahkan mereka tidak berpantang pun pasti akan menyukainya!

Salmon panggang

Bahan-bahan:

Kepingan ikan salmon

Serbuk lada hitam

Garam

Minyak zaitun

Cara penyediaan:

Lumurkan ikan dengan lada hitam dan garam secukupnya dan panggang. Jangan lupa untuk membalik-balikkan ikan supaya tidak hangus.

Dalam anggaran masa 10 minit, i
kan salm
on panggang sedia untuk dimakan.

Ikan untuk ibu berpantang #Sup ikan merah

Bahan-bahan:

Isi ikan merah – boleh ditukar kepada ikan lain seperti jenahak, siakap dan tenggiri

2 biji bawang merah

2 b
iji bawang putih

1 cm halia

Kayu manis

Bunga lawang

Buah
pelaga

Lada hitam

Garam

Lobak merah
/putih/sawi

Sup bunjut ikan

500ml air

Daun sup

Minyak masak

Cara penyediaan:

Lumurkan isi ikan dengan garam.

Kisarkan bawang merah, bawang putih dan halia. Kemudian tumiskan seketika bahan yang dikisar ini dengan sedikit
minyak masak
.

Masukkan kayu manis, bunga lawang dan buah pelaga.

Selepas itu, masukkan pula air bersama sup bunjut ikan.

Kemudian masukkan isi ikan dan sayur pilihan anda.

Akhir sekali, perasakan dengan garam dan lada hitam mengikut citarasa. Daun sup juga jangan lupa untuk dimasukkan.

Tenggiri masak asam

Bahan-bahan:

3 keping isi ikan tenggiri

3
biji bawang merah
 – dihiris halus

½ inci halia – dihiris halus

½ cawan air asam jawa

500ml air

Garam

Serbuk lada hitam

Cara penyediaan:

Masukkan semua bawang merah, halia, air asam jawa dan air ke dalam periuk dan dibiarkan hingga mendidih.

Kemudian masukkan ikan dan biarkan masak atau sehingga kuah menjadi pekat.

Akhir sekali, perasakan dengan garam dan
serbuk lada hitam
 mengikut citarasa.

Semoga perkongsian kali ini dapat membantu anda mengetahui jenis ikan untuk ibu berpantang yang sesuai dimakan! Selamat mencuba resipi yang dikongsikan.


9 Tip Mengurangkan Risiko Serangan Jantung atau Strok

Walaupun penyakit jantung dan strok mungkin mempunyai beberapa faktor genetik, anda masih dapat menurunkan risiko mengalami serangan jantung atau strok dengan menyesuaikan beberapa aspek gaya hidup anda. Berikut adalah 9 tip untuk membantu melindungi kesihatan anda:

Berhenti merokok

Perokok adalah dua kali lebih mungkin mempunyai serangan jantung. Apabila anda mula merokok, nikotin dan bahan beracun lain daripada rokok akan merosakkan fungsi tubuh anda. Metabolisme akan merosot, dan nisbah penyakit kardiovaskular akan dinaikkan secara dramatik. Kematian akibat serangan jantung juga pada kadar yang lebih tinggi bagi mereka. Jadi, jika anda adalah salah seorang daripadanya, anda harus mempertimbangkan untuk berhenti merokok.

Dapatkan paras kolesterol di bawah kawalan

Terdapat banyak jenis kolesterol yang anda perlu tahu dengan jelas. Secara ringkas, terdapat 2 jenis: yang baik (Kolesterol HDL) dan yang buruk (Kolesterol LDL). Statistik mengenai kedua-dua jenis kolesterol ini sangat penting. Jika kolesterol HDL anda lebih rendah daripada 40 mg/dL atau kolesterol LDL adalah lebih tinggi daripada 130 mg/dL, maka anda berisiko tinggi mendapat serangan jantung dan strok dalam masa terdekat. Oleh itu, cuba pelbagai cara yang anda boleh untuk menyesuaikan kedua-dua kolesterol ke tahap normal.

Kekal aktif secara fizikal

Kajian telah menunjukkan bahawa aktiviti fizikal mengurangkan peluang anda mendapat serangan jantung sebanyak 30% hingga 50%. Anda boleh bermula dengan berjalan atau berenang, kemudian naikkan tahapnya apabila tubuh anda bersedia.

Makan lebih banyak sayuran dan buah-buahan

Ia bukan sahaja penuh dengan vitamin tetapi juga baik untuk kolesterol anda. Cuba untuk menambahkan sayur-sayuran dan buah-buahan untuk makanan harian anda sebanyak yang boleh. Ini tidak bermakna anda tidak boleh makan daging lagi, tetapi pastikan anda tidak makan terlalu banyak.

Pastikan berat badan yang sihat

Berat badan berlebihan tidak baik untuk jantung anda. Anda harus cuba mengurangkan beberapa berat tambahan. Anda perlu mengetahui berapa banyak status BMI anda, dan anda mesti menyemak dengan doktor peribadi anda berapa berat yang boleh anda turunkan. Ia akan meningkatkan tahap kolesterol serta paras gula dalam darah anda.

Rawat diabetes anda

Dalam kebanyakan kes, seseorang yang menderita diabetes tidak tahu tentang keadaan mereka, yang sangat berbahaya kerana diabetes boleh menyebabkan penyakit jantung lebih cenderung. Adalah lebih baik untuk mendapatkan ujian. Jika ia kembali positif, maka dapatkan rawatan yang betul.

Makan coklat

Makan coklat secara kerap boleh mengurangkan 40% risiko penyakit jantung dan 30% risiko strok. Coklat gelap dengan sekurang-kurangnya 70% koko adalah rakan anda. Anda perlu mengekalkannya dengan sederhana atau anda akan menghadapi risiko mendapat berat badan. Tetapi, ingat jangan makan terlalu banyak, atau ia akan mempunyai kesan sebaliknya pada tubuh anda.

Hadkan penggunaan alkohol

Pengambilan alkohol yang terlalu banyak akan menyebabkan anda berisiko untuk serangan jantung dan strok. Untuk kesihatan anda, hadkan diri anda dengan meminum sekali atau dua kali sehari.

Belajar untuk menghadapi tekanan

Tekanan adalah sebahagian kehidupan yang normal. Walau bagaimanapun, ia boleh memberi kesan negatif pada kesihatan anda, terutamanya hati. Berhadapan dengan stres selalunya lebih mudah dikatakan daripada dilakukan. Terdapat kelas pengurusan tekanan dan kumpulan sokongan yang terdapat di banyak tempat. Anda harus pergi ke salah satu daripadanya jika berasa seperti anda tidak dapat mengawal tekanan anda.

Walaupun anda tidak dapat mengubah sejarah keluarga anda, gaya hidup yang sihat akan membantu mengurangkan risiko anda. Masalah pada masa hadapan dapat dicegah dengan langkah-langkah kecil hari ini.

Hello Health Group
 tidak memberi nasihat perubatan, diagnosis mahupun rawatan.


JANGAN Beri Ubat Gigi Biasa Pada Bayi, Sampailah Usia Ini - Mereka Masih Berisiko!

Memberus gigi adalah cara penjagaan oral yang penting sama ada bagi dewasa mahupun kanak-kanak. Tetapi adakah penggunaan ubat gigi kepada bayi tidak mendatangkan bahaya? Jom ketahui dengan lebih lanjut.

Penjagaan oral

Penjagaan oral kanak-kanak perlu bermula sejak mereka masih bayi lagi. Sungguhpun bayi masih belum tumbuh gigi pertama, namun ibu bapa perlu mula menjaga kebersihan mulut dan gusi bayi.

Penjagaan oral kanak-kanak sinonim dengan penggunaan berus gigi bayi, kain lembut dan juga ubat gigi.

Gigi bayi mungkin kecil, tetapi ia memainkan peranan penting dalam tumbesarannya kelak. Ia bertindak sebagai ruang letak untuk gigi dewasa nanti.

Tanpa set gigi bayi yang sihat, anak anda akan mengalami masalah besar untuk mengunyah dan bercakap dengan jelas. Itu sebabnya
penjagaan gigi bayi dan menjaganya agar bebas dari kerosakan adalah sangat penting.

Walau bagaimanapun, seawal usia berapakah bayi boleh diberikan ubat gigi dan bagaimana anda ingin membersihkan gusi dan gigi bayi yang kecil?

Penggunaan ubat gigi

Apabila gigi pertama atau turut dikenali sebagai gigi susu bayi mula muncul
, anda boleh mula menggosok gigi bayi anda dengan berus gigi. Terdapat beberapa kriteria dalam pemilihan berus gigi, iaitu:

Berus lembut

Kepala kecil

Pemegang besar

Sebagai permulaannya, hanya basahkan berus gigi tanpa menggunakan sebarang ubat gigi. Bayi hanya boleh menggunakan ubat gigi jika sudah berusia 18 bulan dan ke atas.

Sebelum mencapai usia yang dinyatakan, anda hanya boleh memperkenalkannya dengan ubat gigi jika disarankan oleh doktor gigi.

Apabila gigi susu tumbuh dengan banyak, anda boleh menggunakan ubat gigi pada jumlah sebesar sebutir beras
. Jumlah penggunaan ubat gigi rendah atau bebas fluorida akan ditingkatkan kepada saiz kacang pis apabila anda anda berusia lebih 18 bulan.

Berus gigi anak anda dengan lembut pada sekitar gigi susunya, di bahagian depan dan belakang.

Anda perlu membantu memberus gigi anak anda sehingga dia mampu untuk memegang berus sendiri. Tetapi pastikan anda mengawal proses memberus gigi itu sehingga anak anda dapat membilas dan meludah dengan sendiri dan tanpa sebarang bantuan.

Penggunaan ubat gigi fluorida untuk bayi, selamatkah?

Seperti yang dikatakan awal tadi, kepentingan penjagaan kesihatan mulut yang baik adalah amat penting untuk dimulakan dari awal.

Ia harus bermula sebelum bayi anda mula untuk tumbuh gigi susu yang pertamanya
 dengan mengelap gusi dan mulut dengan kain lembut dan lembap untuk membantu membuang bakteria.

Apabila gigi susu mula tumbuh, American Academy of Pediatrics menyarankan untuk beralih kepada penggunaan berus gigi dan ubat gigi bebas fluorida.

Tetapi kuantiti ubat gigi yang digunakan adalah sangat sedikit dan tidak melebihi saiz sebutir beras. Penggunaan ubat gigi bebas fluorida ini harus digunakan sehingga anak anda mencapai usia 2 tahun.

Anda boleh menambah jumlah ubat gigi berfluorida jika usia kanak-kanak sekitar 3 hingga 6 tahun, kerana ketika ini mereka sudah pandai meludah semasa menggosok gigi.

Pada tempoh usia ini, setiap kali anak anda ingin memberus gigi, kehadiran anda atau individu dewasa lain perlu ada sebagai pengawasan.

Menurut American Dental Association, kanak-kanak di bawah usia 6 tahun cenderung untuk tertelan ubat gigi kerana tindak balas refleks menelan mereka masih belum berkembang sepenuhnya.

Bagaimana jika bayi saya tertelan ubat gigi?

Sekiranya ibu bapa mematuhi jumlah penggunaan ubat gigi yang disarankan, adalah tidak mengapa jika bayi tertelan sedikit daripada saiz kecil ubat gigi yang ada pada berus gigi.

Bagaimanapun, jika anda meletakkan jumlah ubat gigi yang lebih banyak, dan anak anda tertelan sedikit daripadanya, terdapat kemungkinan bayi mengalami sakit perut.

Ini tidak semestinya berbahaya, tetapi anda boleh membawa bayi berjumpa doktor jika bimbang dengan keadaan kesihatan si manja anda.

Ubat gigi berfluorida adalah selamat untuk kanak-kanak dan orang dewasa.
Jika anda bimbang anak anda akan tertelan ubat gigi
, sentiasa pantau anak kecil anda semasa memberus gigi, sehinggalah dia sudah boleh memberus giginya sendiri dan pandai meludah.


Ibu Dah Nak Mula Kerja? Belajar 7 Tip Mudah Ini Bagi Anak Menyusu Guna Botol, BERKESAN!

Anda akan kembali bekerja tidak lama lagi dan si kecil masih sukar menyusu menggunakan botol? Jangan bimbang, kerana ada cara ajar anak susu botol yang boleh anda dicuba.

Ikuti artikel ini untuk mengetahui lebih lanjut mengenai tip tersebut.

Untuk mendapatkan lebih banyak info tentang Keibubapaan, sila dapatkannya
di sini.

7 cara ajar anak susu botol

Bayi memerlukan susu yang mencukupi untuk membesar menjadi kanak-kanak yang sihat dan kuat.
Seawal usia mereka lagi, susu ibu merupakan pilihan yang terbaik
. Namun lama kelamaan, si ibu mungkin akan terpaksa memperkenalkan si kecil mereka dengan susu botol terutamanya yang berkerjaya.

Keadaan ini mungkin akan mengganggu bayi anda kerana mereka masih tidak dapat menerima kenyataan bahawa
mereka terpaksa berpisah dengan sumber makanan dan minuman utama mereka.
 Bagaimana untuk mengatasi masalah ini?

#1. Biasakan si kecil dengan puting susu botol

Cara ini dapat dilaksanakan dengan menyusukan bayi dengan
susu badan yang telah diisi di dalam botol setiap kali selepas menyusu badan.

Namun anda diingatkan untuk mengisi botol tersebut dengan susu dalam amaun yang sedikit sahaja. Ini hanyalah praktis untuk membiasakan mereka dengan puting yang bakal digunakan kelak.

#2. Gunakan puting botol dengan lubang yang kecil

Bagi kebanyakan kanak-kanak terutamanya yang masih bayi, puting botol biasa dengan lubang yang besar akan menjadikan mereka lemas dengan susu.

Bagi peringkat awal, gunakan puting botol dengan lubang yang kecil terlebih dahulu.

#3. Pastikan susu botol yang digunakan adalah ‘fresh’, antara cara ajar anak susu botol

Sebaiknya, anda gunakan susu yang ‘fresh’ iaitu
susu yang baru sahaja dipam daripada payudara anda dan belum dibekukan.

Konsepnya sama sahaja seperti makanan yang kita makan. Bayangkan makanan yang baru sahaja dimasak, dimasukkan ke dalam mulut. Begitu juga halnya dengan susu badan.

Anda mungkin berminat:

#4. Pastikan posisi menyusu betul

Ini sangat penting untuk memastikan bayi dan anda sendiri berasa selesa
. Sebagai contoh, anda boleh meletakkan bayi pada posisi sepertimana anda menyusukan bayi dengan susu badan.

Paling penting, anda perlu memastikan kepala mereka berada pada kedudukan yang agak tinggi untuk mengelakkan bayi tersedak.

#5. Berikan susu ketika si kecil belum lapar

Anda diingatkan untuk tidak memberi susu ketika
bayi sudah lapar.
 Ini untuk mengelakkan mereka daripada mengamuk dan langsung hilang minat untuk menyusu.

Jadi, berikan susu kepada mereka apabila bayi berada dalam keadaan yang tenang dan aman.

#6. Biarkan individu lain menyusukan si kecil bagi pihak anda

Jika si ibu menggunakan susu botol untuk menyusukan bayi, ia hanya akan mendatangkan kekeliruan kepada si kecil kerana mereka menjangkakan untuk menyusu badan.

Oleh itu, anda boleh minta bantuan daripada
individu lain yang rapat dengan anda terutamanya pasangan anda untuk melakukannya bagi pihak anda.

#7. Ibu, jauhkan diri daripada si kecil, antara salah satu cara ajar anak susu botol

Bayi boleh mengesan bau ibunya walaupun anda berada di dalam bilik yang bersebelahan dengannya.

Oleh itu, si ibu perlu menjauhkan diri anda buat seketika ketika individu lain sedang
menyusukan bayi
 anda dengan susu botol bagi mengelakkan kekeliruan berlaku.


Pelajar Tercicir Pelajaran, Kenapa Boleh Berlaku?

Isu pelajar ponteng kelas atau tidak hadir ke sekolah merupakan satu masalah yang sudah lama berlaku. Malahan, masalah ini terjadi sehingga boleh menyebabkan berlakunya isu pelajar keciciran
pelajaran
. Tetapi mengapakah ia boleh berlaku?

Angka mengejutkan

Dalam satu laporan, seramai 12,281 pelajar di negeri Selangor tidak meneruskan persekolahan disebabkan faktor seperti tiada minat belajar, masalah keluarga, sudah berkahwin, takut untuk hadir ke sekolah, faktor kemiskinan dan minat bekerja. Mengejutkan, bukan?

Namun hakikatnya adalah, jumlah pelajar yang keciciran pelajaran ini berlaku di sebuah negeri yang boleh dianggap membangun. Bagaimana pula di negeri-negeri lain? Sudah tentu angkanya hampir lebih kurang sama atau lebih banyak daripada itu. Situasi ini amat membimbangkan!

Sebenarnya, berdasarkan pengalaman penulis sendiri, punca utama yang menyebabkan wujudnya isu keciciran pelajaran adalah kerana
MALAS
belajar. Jika sudah tertanam dalam diri rasa malas, apa pun yang ingin dilakukan tidak akan menjadi.

Tetapi mengapa wujud rasa
malas
 untuk belajar ini?

Punca wujud rasa malas

Pelbagai faktor boleh menjadi punca kepada timbulnya rasa malas untuk hadir ke sekolah. Berikut disenaraikan beberapa punca utama yang menjadi penyebab anak-
anak
tidak ke sekolah:

Kerja rumah

Bebanan tugasan sekolah yang terlalu banyak serta tidak difahami boleh menyebabkan anak tidak dapat menyiapkannya. Keadaan ini akhirnya membuatkan anak rasa takut untuk ke sekolah kerana tidak mahu dimarahi guru.

Subjek atau pelajaran

Terdapat subjek atau
pelajaran
 yang tidak disukai. Atau mungkin guru yang mengajar subjek tersebut tidak disukai oleh anak anda. Ini merupakan satu masalah yang serius, kerana anak tidak boleh dibiasakan untuk hanya memilih apa yang disukai sahaja.

Gangguan fizikal

Masalah yang melibatkan penglihatan atau pendengaran boleh menjadi punca wujudnya rasa malas apabila anak sukar untuk belajar, sekali gus menyebabkan keciciran pelajaran. Menjadi
mangsa buli
juga mungkin membuatkan anak malas ke sekolah kerana tidak mahu terus dibuli.

Tiada contoh teladan

Ketiadaan contoh teladan juga mungkin boleh menyebabkan rasa
malas
 pada anak yang masih belum dapat memahami apa itu yang dimaksudkan dengan rajin. Jadi, beri dan jadilah contoh yang terbaik kepada anak anda.

Cara membantu anak

Jika anak anda mempunyai masalah malas untuk belajar, berikut adalah cara yang boleh anda lakukan untuk membantunya mengatasi masalah ini.

Berikan galakan

Cuba untuk luangkan masa dengan
anak
ketika dia melakukan tugasan kerja sekolahnya.
Bersabar
 jika mereka banyak bertanya dan elakkan daripada selalu menghadap atau bermain telefon di depan mereka.

Ganjaran dan hadiah

Berikan hadiah sebagai tanda galakan atas sebarang pencapaian yang diperolehi anak anda. Lebihkan membeli buku berbanding mainan. Wujudkan tabiat membaca dalam diri anak.

Hadkan masa

Jika masa anak lebih diluangkan kepada bermain permainan video, bermain atau menonton televisyen, cuba hadkan masanya. Berikan syarat kepadanya bahawa dia perlu menyiapkan terlebih dahulu tugasan sekolah dengan betul dan bukan sekadar atas alasan mahu cepat bermain atau
menonton tv
.

Meremehkan anak

Mungkin niat anda sekadar bergurau atau untuk menjadikan anak lebih bersemangat. Tetapi jika perkataan atau ayat yang digunakan seakan meremehkan kemampuan anak, ia mungkin akan menyebabkan anak menjadi malas dan hilang semangat serta keyakinan diri. Setiap ibu bapa harus sedar, kata-kata yang dilafazkan anak ibarat doa, jadi berwaspada dalam bertutur, okay?

Akhir kata

Terdapat banyak lagi faktor yang boleh menjadi punca mengapa anak-anak menjadi malas untuk ke sekolah dan akhirnya mengakibatkan berlakunya keciciran pelajaran. Jadi sebagai ibu bapa, anda perlu memainkan peranan penting untuk mengatasi isu ini.

Jangan pernah mengabaikan permasalahan ini, kerana ia adalah berkaitan dengan masa depan anak-anak anda. Lakukan perubahan sekarang, demi masa depan anak-anak yang lebih terjamin!


3 Penyebab Si Ibu Tidak Patut Menyusukan Anak Dengan Susu Badan, Awas Ya!

Ramai yang percaya bahawa
hukum menyusukan anak
 adalah harus dan ia benar. Namun, ada ketika di mana perbuatan menyusukan anak dengan susu badan perlu dielakkan. Apakah situasi itu?

Untuk mendapatkan lebih banyak informasi tentang Keibubapaan, anda juga boleh klik
di sini.

Ibu sedang mengambil ubat yang tertentu

Terdapat ubat-ubatan tertentu yang berbahaya kepada anak anda di mana mereka akan mendapatkan mudaratnya
melalui penyusuan susu ibu
. Antara ubat yang tertentu tersebut adalah:

Ubat HIV/AIDS

Ubat perancangan keluarga yang mengandungi estrogen

Ubat kemoterapi

Ubat yang mungkin disalahgunakan

Ubat tidur

Ubat migrain

Ubat penenang

Jika anda sedang mengambil ubat yang tertentu tersebut, anda disarankan untuk berhenti menyusukan anak dengan susu badan.

Selain itu, ibu yang sedang melakukan radioterapi juga disarankan untuk tidak melakukannya kerana ia akan
mendatangkan mudarat kepada bayi
.

Ibu sedang menderita kondisi yang tertentu

Pelbagai jenis penyakit mampu merebak
melalui penyusuan susu ibu
, antaranya adalah seperti di bawah:

Infeksi
Human Immunodeficiency Virus
 (HIV)

Infeksi
Human T-cell Lymphotropic Virus
(jenis 1 dan jenis 2)

Tuberkulosis (TB)
 yang tidak dirawat

Jika anda dijangkiti flu, anda juga patut berhenti menyusukan anak dengan susu badan dan kuarantinkan diri anda sendiri kerana anak anda yang masih bayi sangat mudah terjangkiti.

Oleh itu, sentiasa pastikan tiada individu berpenyakit berada dekat dengan anak anda.

Elak menyusukan anak jika ada masalah kesihatan

Ibu yang ada masalah kesihatan yang kronik tidak dinasihatkan untuk menyusukan si manja dengan susu badan.

Jika anda masih mahu melakukannya, langkah berjaga-jaga yang ekstra perlu diambil untuk menjamin kesihatan anda dan juga bayi.

Ibu yang menghidap diabetes
 perlu makan dalam kuantiti yang banyak agar tahap gula dalam badan mereka tidak jatuh mendadak.

Ibu yang kurang berat badan terutamanya yang mengalami kondisi tiroid atau perut perlu tingkatkan pengambilan kalori untuk menjamin kesihatan mereka sendiri.

Ibu yang
pernah melakukan pembedahan payudara
 akan mengalami kesukaran untuk menyusukan anak dengan susu badan.

Ibu yang mempunyai sejarah pengambilan bahan berbahaya seperti dadah tidak disarankan untuk menyusukan si comel dengan susu badan.

Bayi yang mengalami masalah
galactosemia
 iaitu keadaan badan bayi tidak dapat memproses
galactose
 gula juga
tidak disarankan untuk menyusu badan
.

Ini kerana
galactose
 tersebut berisiko untuk terkumpul lalu meracuni bayi.

Akibatnya,
bayi ini akan mengalami gangguan hati
 serta kelainan upaya untuk belajar dan membesar.

Setiap individu mempunyai situasi yang berbeza.

Oleh itu, panduan ini hanyalah sekadar pedoman dan bantuan pakar perubatan adalah jaminan yang terbaik buat anda dan bayi.

Rawat kondisi kesihatan anda terlebih dahulu sekiranya ada sebelum memutuskan untuk menyusukan si kecil dengan susu badan.


Adenoidektomi untuk Kanak-kanak

Definisi

Apa itu Adenoidektomi untuk Kanak-kanak?

Adenoids adalah sebahagian daripada sekumpulan tisu limfoid (seperti kelenjar di leher atau tonsil) yang membantu melawan jangkitan dari kuman melalui pernafasan atau kuman yang ditelan.

Adenoids membesar secara semula jadi pada kanak-kanak pada usia tiga tahun dan biasanya menyusut lagi pada usia tujuh tahun. Adenoid yang telah membesar boleh mengakibatkan hidung tersumbat atau berair dan boleh membuat anak anda mendengkur. Jika anak anda juga mempunyai tonsil yang bengkak, mereka mungkin berhenti bernafas semasa mereka sedang tidur.

Adenoid yang telah membesar adalah masalah biasa yang biasanya tidak memerlukan rawatan. Bagi kanak-kanak yang mempunyai hidung yang tersekat teruk atau tidur yang terganggu, adenoidektomi boleh memberikan mereka kualiti kehidupan yang lebih baik.

Mengapa Adenoidektomi untuk Kanak-kanak dilakukan?

Apabila adenoids terlalu besar, adenoids tersebut mungkin perlu dikeluarkan. Adenoidektomi adalah pembedahan segera untuk membuang adenoid. Pembedahan ini mengambil masa kira-kira 30 minit untuk dilakukan dan dijalankan di hospital oleh pakar bedah telinga, hidung dan tekak (ENT).

Faedah pembedahan adalah kelegaan dari hidung tersumbat atau berair dan, untuk beberapa kanak-kanak, kualiti tidur yang lebih baik. Ia juga boleh meningkatkan kualiti suara anak anda dan dapat membantu kanak-kanak yang mengalami masalah telinga rekat dengan mengurangkan risiko pengumpulan bendalir di telinga tengah.

Faktor-faktor Risiko

Apakah risiko Adenoidektomi untuk Kanak-kanak?

Pembedahan ini mempunyai risiko yang sangat sedikit. Membuang adenoid tidak akan meletakkan anak anda berisiko tinggi untuk mendapat jangkitan. Sistem imun badan sangat mampu mengawal bakteria dan virus tanpa adenoid.

Walau bagaimanapun, seperti semua pembedahan, terdapat risiko komplikasi kecil seperti jangkitan, pendarahan, lelehan hidung, atau tindak balas alahan terhadap anestetik.

Mungkin terdapat juga beberapa masalah kesihatan sementara seperti sakit tekak, sakit telinga atau hidung tersumbat selama beberapa minggu.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang saya harus lakukan sebelum menjalani Adenoidektomi untuk Kanak-kanak?

Anak anda perlu berhenti makan dan minum beberapa jam sebelum penbedahan. Doktor atau jururawat anda akan memberitahu bila anak anda perlu berhenti makan dan minum.

Apa yang berlaku semasa Adenoidektomi untuk Kanak-kanak?

Pembedahan dilakukan di bawah anestetik am dan biasanya mengambil masa kira-kira 20 minit.

Pakar bedah anda akan mengeluarkan adenoids melalui mulut anak anda. Mereka akan meletakkan sebuah pek di bahagian belakang hidung sehingga pendarahan berhenti.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang berlaku setelah Adenoidektomi untuk Kanak-kanak?

Kebanyakan kanak-kanak akan pulih dengan baik. Anda boleh melihat anak anda sebaik sahaja pembedahan selesai. Anak anda harus pulang ke rumah pada hari yang sama atau sehari selepas itu. Mereka memerlukan cuti selama dua hari dari sekolah untuk mengelakkan jangkitan yang boleh menyebabkan pendarahan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.